ИСЛОМДА ТАФРИҚАГА БЎЛИНИШНИНГ ЗАРАРИ ЁХУД ҲИЗБИЙЛАР ФИТНАСИ — Zamaxshariy.uz\nИСЛОМДА ТАФРИҚАГА БЎЛИНИШНИНГ ЗАРАРИ ЁХУД ҲИЗБИЙЛАР ФИТНАСИ\n23 июня, 2021 admin Uncategorized\nМаълумки Аллоҳ таъоло инсон зотини бир ота ва онадан пайдо қилиб,уларнин турли миллат ва элатлар қилиб ер юзи бўйлаб тарқатиб қўйди.Яратган зотнинг улуғ ҳикмати ила бу миллат ва элатлар бир бирлари билан танишиб,бирлашишлари учун восита қилиб қўйгандир.\nБу ҳақда Аллоҳ таъоло ўз каломида шундай марҳамат қилади:\n“Эй, инсонлар! Дарҳақиқат, Биз сизларни бир эркак (Одам) ва бир аёл (Ҳавво)дан яратдик ҳамда бир-бирларингиз билан танишишингиз учун сизларни (турли-туман) халқлар ва қабила (элат)лар қилиб қўйдик.Албатта, Аллоҳ наздида (энг азизу) мукаррамроғингиз тақводорроғингиздир. Албатта, Аллоҳ билувчи ва хабардор зотдир” (Ҳужурот сураси, 13-оят).\nБу ояти карима орқали динимиз бизни бирлик ва ҳамжиҳатликка чақиради.\nШу билан биргаликда тафриқа ва бўлинишдан қайтаради.Ҳамжиҳатлик Аллоҳнинг катта неъмати эканлигини уқтиради.\n“Ҳаммангиз Аллоҳнинг “арқони”ни (Қуръонини) маҳкам тутинг ва фирқаларга бўлинманг ҳамда ўзаро адоватда бўлган пайтларингизда дилларингизни (туташтириб) ошно қилиб қўйган Аллоҳнинг неъматини ёдда тутинг! Унинг неъмати туфайли биродарларга айландингиз. Дўзах чоҳи ёқасида турганингизда, сизларни ундан қутқарди. Шояд ҳақ йўлни топгайсизлар, деб, Аллоҳ Ўз оятларини сизларга шундай баён қилади”(Оли Имрон сураси, 103-оят).\nДинда ўзича гапириб,ўзларича бир фирқа бўлиб олганларни огоҳлантиради:\n“Динларини (фирқаларга) бўлиб, (турли) гуруҳларга айланганлар (учун) бирор нарсада (Сиз масъул) эмассиз. Уларнинг иши Аллоҳга (ҳавола). Сўнгра (У) уларни қилиб юрган амалларидан огоҳ қилур” (Анъом сураси, 159-оят).\nРасулуллоҳ саллаллоҳу алайҳи ва саллам ҳам ҳадиси шарифларида:\nАбу Ҳурайра розияллоҳу анҳудан ривоят қилинади: “Расулуллоҳ саллаллоҳу алайҳи ва саллам: “Албатта Аллоҳ таоло сизлар учун уч нарсада рози бўлиб, уч нарсада норозидир. Аллоҳга бирор нарсани шерик қилмасдан ибодат қилсангиз, Аллоҳнинг арқони бўлмиш Исломни жам бўлиб маҳкам ушлаб, фирқаланиб кетмасангиз, рози бўлади. Аммо “деди-деди” деб, беҳуда гапни кўпайтирсангиз, кўп савол берсангиз ва мол-дунёни беҳудага сарф қилсангиз, сиздан норози бўлади”, –дедилар (Имом Муслим ривояти).\nЮқорида келтирилган оятлар ва ҳадиси шарифдан билиб оламизки динда тафриқага берилишдан қаттиқ қайтарилган экан ва бирлик ва ҳамжиҳатликка чақирилган экан.\nЛекин афсуски бугунги кунда ўзларига жарангдор номларни қўйиб олган баъзи гуруҳлар динимизнинг бу буйруғига бйсунмай ўзларича фирқа ва гуруҳлар тузиб олганлар.\nАгар уларга бу маълумотларни айтиб насиҳат қилсангиз,бу оят ва ҳадислар биз учун айтилган сизлар адашгансиз,фосиқсиз сизлар бизга эргашинг деб оят ва ҳадисларни ўз фойдаларига далил қилмоқчи бўлишади.\nВаҳолангки қуйидаги ҳадиси шарифда бу умматининг залолатга бирлашмаслиги айтилган.\nАнас ибн Молик разияллоҳу анҳудан ривоят қилинади, Расулуллоҳ саллаллоҳу алайҳи ва саллам айтадилар: “Албатта мени умматим залолатга жамланмайди, шундай экан, қачон ихтилофни кўрсангиз, ўзингизга саводи аъзамни (яъни, энг улуғ жамоани) лозим тутинг” (Имом Ибн Можа ривояти).\nҲадси шарифда айтилганидек катта жамоатга эргашиш лозим.Катта жамоат эса Аҳли сунна мазҳаблари эканлигида шак йўқ.Чунки бугунги кунда ҳам ўтмишда ҳам Аҳли суннат мазҳабларига эргашганлар мусулмонларнинг кўпчилигини ташкил қилган.\nЖамотга эргашиш лозимлиги тўғрисидаги қуйидаги ҳадисда бу нарса яққол номоён бўлади.\n“Аллоҳ таоло менинг умматимни залолатга жамламайди. Аллоҳнинг қудрат қўли жамоат узрадир. Кимки жамоатдан ажралса, ажралиб жаҳаннамга киради” (Имом Термизий ривояти).\nБугунги кунда шундай ислом умматининг парчаланишига сабаб бўлаётган гуруҳлар “Салафийлик” ва избийликдир.” Бу тоифалар ўзлари даво қилаётгандек уларга эргашиш лозим бўлса, улар ўзлари нима учун катта жамоат бўлган Аҳли сунна мазҳабларидан ажралмоқдалар.\nБу умматни тафриқага солиш эмасми?\nБунинг устига Бу салафий ва ҳизбийлар бу тафриқалари билан кимнинг тегирмонига сув қуяётганлари ҳаммасг маълумку.\nАгар шундай бўлмаса минг йиллардан бери аҳил иноқ яшаб келаётган юртимиз мусулмонлари нима сабабдан бўлиниб тафриқага тушиб,фитнага дучор бўлаётганларини нима билан изоҳлайдилар.\nЭнг ачинарлиси ўзлари диний илимга эга бўлмай туриб,диндан гапиришаётган бу тоифа аъзолари ўзлари ҳам адашиб бошқаларни ҳам адаштирмоқдалар\nМуҳтарам азизлар!Дин илмини билмай туриб, Ислом дини номидан тарғибот ва ташвиқот қилаётган ҳар қандай кимсага эргашиб кетавериш ярамайди! Айниқса, замонавий электрон воситалари, интернет тармоқлари орқали тарқатилаётган диний мавзудаги маълумотларнинг ҳаммаси ҳам соф ислом ғоясига, бизнинг ақидамизга тўғри келавермайди. Шунинг учун интернет тармоғидан фойдаланадиган фарзандларимиздан огоҳ бўлайликки, токи улар бундай тафриқага солиб фитна чиқарувчи оқимлар таъсирига тушиб, алданиб қолмасинлар.\nАвф ибн Молик разияллоҳу анҳудан ривоят қилинади, Расулуллоҳ саллаллоҳу алайҳи ва саллам шундай дедилар: “Одамларга илмдан фақат амир (подшоҳ), ёки маъмур (подшоҳ томонидан рухсат берилган шахслар), ёки мутакаббир (ўзини катта олувчи) панд насиҳат қилади”, – дедилар (Имом Абу Довуд ривояти).\nPrevious Post:ҲАМ БИДЪАТ, ҲАМ ИСРОФГАРЧИЛИК\nNext Post:ФИТНА ВА ФАСОД ИШЛАРНИНГ ЗАРАРЛАРИ


Сайёҳлар дунёнинг энг яхши музейи номини маълум қилди\nКўплаб сайёҳларнинг фикрига кўра, дунёдаги энг яхши музей Париж шаҳридаги Орсе музейи бўлди. Бу ҳақда «РИА Новости» хабар қилди\nБир йил ичида у икки поғона кўтарилган ва Нью-Йоркдаги икки рақобатчиси — Метрополитен (учинчи ўрин) ва 2001 йил 11 сентябрь теракти қурбонлари хотирасига бағишланган Миллий мемориал 9/11 музейидан (иккинчи ўрин) ўзиб кетган.\nТўртинчи ўриндан Лондондаги Британия музейи, бешинчи қатордан эса Мадриддаги Prado музейи ўрин олган.\nШунингдек, биринчи ўнталикка Афинадаги Акропол, Париждаги Лувр, Янги Орлеандаги (АҚШ) иккинчи жаҳон уруши миллий музейи, Мехикодаги Антропология миллий музейи, Вьетнамдаги Уруш қурбонлари музейи кирган.\nКиритилди: 10:16 13.10.2018. Ўқилди: 542 марта. Фикрлар сони: 0 та.


Фарғоналик эр собиқ рафиқасига алимент тўламаслик учун уни ўлдирди\n20:52 / 11.03.2016\nФарғона вилоятининг Ўзбекистон туманида яшовчи Анвар Раимов ўзининг собиқ рақифаси ва унинг онасини ўлдиргани учун узоқ муддатли қамоқ жазосига маҳкум қилинди. Бу ҳақда Фарғона вилояти ҳокимияти сайтида маълум қилинди.\nҚайд этилишича, эркакнинг ўз фарзандига алимент тўлашни истамагани сабаб қотилликка қўл урган. Қотил жиноят қуроли сифатида болтадан фойдаланиб, қурбонларга бир нечта ўлимга олиб келувчи жароҳатлар етказган.\n"2015 йил 22 октябрда Раимов суд ижрочиларидан алимент тўлаши зарурлиги ҳақида хабарнома олгандан кейин ғазабга келган ва пул беришни истамагани учун собиқ рафиқаси ва қайнонасини ўлдирган", дейилмоқда хабарда. Ўша пайтда Раимов тўлаши керак бўлган алимент миқдори 6 млн сўмни ташкил қилган.\nРаимов, шунингдек, собиқ рафиқасининг уйида бўлган яна икки эркакка бир нечта енгил жароҳатлар етказган. Эркаклар жиноятчини боғлаб қўйишга муваффақ бўлишган.


«Бу фаолият кимга топширилган?» — «Олтин давр» журналининг тарихи\nТИЛИДА ЎҚИШ аймара албан амхар ангол имо-ишора арабча арман басса (Камерун) бенгала бикол болгар булу валяйта венгер вьетнам ган грек грузин гуарани гужарати дат иврит игбо илоки инглиз индонез исланд исоко испан итальян йоруба каннада каталан кечуа (Боливия) кикамба кикуйю киньяруанда кирибати кирунди корейс курд курмонжи (Кавказ) курд курмонжи (кирилл ёзувида) латиш литва луганда луо майя македон макуа малагаси малайя малаялам маратҳ монгол ндебеле (Зимбабве) немис неосоломоник непал нидерланд норвег озарбайжон озарбайжон (кирилл ёзувида) окпе оромо осетин пангасинан панжоб папьяменто (Кюрасао) пижин (Нигерия) поляк португал румин рус самар-лейте самоа санго сапотек (истмус) себуан сена серб серб (лотин ёзувида) сингал словак словен сранан-тонго суахили тагал тай тамил тви телугу тетум (Дили) тив тиграй тожик ток-писин тотор тувалу тумбука турк туркман украин урду фижи фин форс француз хауса хилигайнон хинди хири-моту хитой (путунхуа, анъанавий) хитой (путунхуа, соддалаштирилган) хорват цоцил чех читонга (Малави) чичева чияо чуваш швед шитсва шона эстон эфик япон ўзбекча қирғиз\nШАМОЛЛИ ва ёмғирли кунлардан кейин, охири қуёш чиқиб, иссиқ бўлди. Бу — душанба, 1919 йилнинг 1 сентябрь куни эди. Ўша куни Сидар-Пойнтда (АҚШ, Огайо штати) бўлиб ўтган анжуманнинг эрталабки қисмига 2 500 та одам сиғадиган жойга салкам 1 000 киши йиғилди. Кечга яқин эса, қайиқ, машина ва махсус поездларда яна 2 000 киши етиб келди. Сешанба куни одам шунчалик кўпайиб кетдики, ҳатто анжуман дастурининг қолган қисмини ташқарида, салобатли дарахтлар тагида ўтказишга тўғри келди.\nЯпроқлар узра қуёшнинг заррин нурларидан тушган соя одамларнинг кийимларини тўрсимон нақшлар ила зийнатлади. Эри кўлидан эсаётган майин шабададан аёлларнинг шляпаларидаги патлар тебраниб турарди. Бир биродарнинг эслашича, «хароб дунёдаги шовқин-сурондан узоқда бўлган теварак-атрофдаги бундай қойилмақом, боққа ўхшаш жойлар, чиндан ҳам жаннат гўшасидай эди».\nЁн-атрофдаги манзараларнинг гўзаллиги, одамларнинг юзида порлаб турган қувонч олдида ҳеч нарса эмас эди. Маҳаллий бир газетада ёзилишича, «у ердаги инсонлар художўй бўлиш билан бирга, ниҳоятда хушчақчақ ва дилкаш ҳам эдилар». Уруш пайтидаги қаршилик, жамоатлар ичида бўлиниш, Бруклиндаги Байтилнинг ёпилиши, Худонинг кўпгина содиқ хизматчиларининг, жумладан, 20 йиллик қамоқ жазосига маҳкум этилган 8 та масъулиятли биродарнинг ҳибсга олиниши каби машаққатли синовларни бошдан кечиргандан сўнг, Муқаддас Китоб Тадқиқотчилари ахийри бу анжуманда бирга йиғилганларидан жудаям бахтли эдилар. *\nЎша қийин йилларда ҳафсаласи пир бўлиб, саросимага тушган Муқаддас Китоб Тадқиқотчиларининг баъзилари ваъз қилишни тўхтатишганди. Лекин уларнинг аксарияти, ҳукумат томонидан кўрсатилаётган қаттиқ қаршиликларга қарамай ваъзгўйликда саботли қолиш учун қўлларидан келганини қилишди. Бир терговчининг гапларига кўра, сўроқ қилинган Тадқиқотчилар жиддий огоҳлантиришлардан қўрқмай, «Худонинг сўзларини охиратгача ваъз қилишни давом этамиз» деб, ўз фикрларида туришган.\nУшбу синовлар пайтида садоқатли Тадқиқотчилар «Исо Шоҳ сифатида бошқараётганини кузатишган,.. Аллоҳдан йўл-йўриқ сўраб, доим ибодат қилишган». Ниҳоят, Сидар-Пойнтда бўлаётган қувончли анжуман уларни бирлаштирди. Бир имондошимиз кўпларнинг ҳис-туйғуларини ифода этиб, «фаолиятимизни қандай кенгайтира оламиз ва қай йўсин уни яна қайтадан ташкил этиб, ваъз қила оламиз», деб хавотирланишганини айтди. Ҳамма нарсадан ҳам кўпроқ, улар хизматга киришишни исташган!\n«GA» — БУТКУЛ ЯНГИ ВОСИТА!\nБутун ҳафта давомида анжуманга ташриф буюрганлар дастурчаларда, откриткаларда ва анжуман ўтказилаётган жойнинг атрофидаги белгиларда ёзилган «GA» ҳарфлари устида бош қотиришди. Жума куни Жозеф Рутерфорд «Ҳамкорларга мурожаат» номли нутқида, дастурни тинглаган 6 000 кишига охири сирни ошкор қилди. «GA» — хизмат учун чиқарилган «The Golden Age» («Олтин давр») * номли янги журналнинг қисқартмаси эди.\nРутерфорд биродаримиз мойланганлар ҳақида гапириб, шундай деди: «Қийин пайтларни бошдан кечиришганига қарамай, улар Масиҳ бошқарадиган олтин даврни имон кўзлари билан кўришяпти. [...] Улар олтин даврнинг келишини бутун дунёга эълон қилишни ўзларининг асосий бурчи ва шараф деб билишади. Бу, Аллоҳ уларга топширган вазифанинг бир қисмидир».\n«Фактлар, умид ва эътиқод журнали» бўлган «Олтин давр», уйма-уй ваъз қилиш обуна кампаниясида иштирок этиш каби янгича усул орқали хушхабарни ёйишга йўл очиб берди. Қанча одам бу ишда қатнашмоқчи экани ҳақида сўрашганда, тингловчиларнинг барчаси ўринларидан сакраб туришди. Кейин эса, «Исонинг изидан юрадиганларгагина хос бўлган жўшқинлик ва ғайрат ила» улар: «Йўллагин нурингни, ҳақиқатингни, ё Раббий»,— деб қўшиқ куйлашди. «Ўшанда ҳатто дарахтлар чайқалгандай бўлган. Бу ҳамон ёдимда»,— деб бўлишганди Ж. М. Норрис биродаримиз.\nДастур тугагач, анжуманга келганлар журналга биринчилар қаторида обуначи бўлиш учун соатлаб навбатда туришган. Кўплар ўзларини Мейбл Филбрик каби ҳис қилишган. У шундай деди: «Бажариш учун яна ишимиз борлигини билиш ниҳоятда қувончли эди!»\nТахминан 7 000 Муқаддас Китоб Тадқиқотчилари ишга бел боғлашди. «Ташкилий усул» ва «Бу фаолият кимга топширилган?» номли адабиётларимизда қуйида келтирилган тафсилотлар ёритиб берилганди. Масалан, ваъзгўйликни Бош идорадаги янги Хизмат бўлими назорат қиладиган бўлди. Жамоатда Хизмат қўмитаси ташкил этилиб, йўл-йўриқларни бериш мақсадида раҳбар тайинланди. Ҳудудлар 150 дан то 200 тагача хонадонни ўз ичига олган қисмларга бўлинди. Биродарлар мисоллар билан бўлишиб, ваъзгўйлик ҳисоботини топширишлари учун, ҳар пайшанба кечқурун Хизмат учрашуви ўтказиладиган бўлди.\nХерман Филбрик шундай деб бўлишди: «Уйга қайтганимизда, ҳаммамиз обуна кампанияси билан банд бўлдик». Улар ҳар ерда тинглашга тайёр бўлганларни топишарди. Бьюла Ковининг кузатувларига кўра, «уруш ва шунча кулфатлардан кейин ҳар бир инсон олтин давр келиши ҳақидаги хабарни жон деб тинглаган». «Кўп миқдорда обуна қабул қилинганини кўриб, жамоат қойил қолди»,— деб ёзди Артур Клаус. «Олтин давр» журналининг илк нашри чиққач, икки ой мобайнида ярим миллионга яқин нусхага буюртма тушди. Натижада, бу журналга 50 000 киши обуна бўлди.\nМакмиллан биродаримиз кейинчалик айтганидек, «Қўриқчи минораси»нинг 1920 йил 1 июль сонидаги «Шоҳлик хушхабари» номли мақола, «ҳозирги кунгача олиб борилаётган умумжаҳон ваъзгўйлик фаолиятининг илк расмий тақдимоти» бўлган. Ўша мақола барча мойланганларни «самовий Шоҳлик яқин экани борасида бутун дунёга шоҳидлик беришга» чорлаган. Бу фаолият Масиҳнинг биродарларига ишониб топширилган бўлса-да, Масиҳий Шоҳликнинг олтин даври ҳукм суришини кутаётиб, ғайрат ила ваъз қилаётган миллионлаб кишилар бугунги кунда уларга ёрдам беришяпти.\n^ 5- х.б. «Яҳованинг Шоҳидлари — Худо Шоҳлигининг хабарчилари» китобининг «Синовлар пайти (1914–1918 йиллар)» деб номланган 6- бобига қ.\n^ 9- х.б. Бу журнал 1937 йили «Тасалли», 1946 йили эса «Уйғонинг!» деб ном олган.


Асосий -> Янгиликлар -> Ўзбекистон янгиликлар -> Президент раислигидаги видеоселекторда мактабгача таълим тизими муҳокама қилинди\nПрезидент раислигидаги видеоселекторда мактабгача таълим тизими муҳокама қилинди\nЎзбекистон Республикаси Президенти Шавкат Мирзиёев раислигида 19 декабрь куни мактабгача таълим тизимида амалга оширилаётган ислоҳотларни таҳлил қилиш ва истиқболдаги вазифаларни белгилаб олишга бағишланган видеоселектор йиғилиши ўтказилди.\nБироқ шу пайтгача бу тизим ривожланишдан ортда қолган эди. Охирги 20 йил давомида давлат тасарруфидаги мактабгача таълим муассасалари сони 45 фоизга камайган. Оқибатда мактабгача ёшдаги болаларнинг 33 фоизи боғчаларга қамраб олинган, холос. Бу кўрсаткич Данияда 99 фоиз, Японияда 97 фоиз, Жанубий Кореяда 95 фоизни ташкил этади.\nМактабгача таълим муассасаларида болаларни ижтимоий, шахсий, ҳиссий, нутқий, математик, физио-психологик, жисмоний ва ижодий ривожлантириш бўйича таълим дастурлари жорий этилмаган.\nУмуман, боғчалар “ота-она ишда бўлган вақтда болага қараб турадиган муассаса”га айланиб қолган.\nПрезидент мамлакат келажаги ва равнақида муҳим ўрин тутадиган бу соҳага алоҳида эътибор қаратмоқда. Мамлакат ҳудудларига ташрифи чоғида мактабгача таълим муассасаларини кириб кўрмоқда. Шавкат Мирзиёев раислигида бу соҳани ривожлантириш бўйича бир неча йиғилишлар ўтказилгани ҳам ана шу эътибордан далолат.\nДавлат раҳбарининг жорий йил 30 сентябрдаги “Мактабгача таълим тизими бошқарувини тубдан такомиллаштириш чора-тадбирлари тўғрисида”ги фармонида соҳа олдидаги долзарб вазифалар ва устувор йўналишлар белгилаб берилди. Шу куни қабул қилинган Президент қарорига асосан бу соҳада алоҳида вазирлик – Ўзбекистон Республикаси Мактабгача таълим вазирлиги ташкил этилди.\nЯнги вазирлик зиммасига мактабгача таълим муассасалари давлат ва нодавлат тармоғини кенгайтириш, моддий-техник базасини мустаҳкамлаш, уларни малакали педагог кадрлар билан таъминлаш, муассасаларга болаларни қамраб олишни кескин ошириш, таълим-тарбия жараёнларига замонавий таълим дастурлари ва технологияларини татбиқ этиш орқали болаларни мактабга тайёрлаш сифатини тубдан яхшилаш вазифалари юкланди.\nБугунги кунда бу борада давлат дастури қабул қилиниб, кенг кўламли ишлар амалга оширилмоқда. Вазирликнинг ҳудудий бошқармалари ва туман (шаҳар) бўлимлари ташкил этилиб, жойлардаги аҳволни яхшилаш, янги боғчалар қуриш, жумладан, нодавлат боғчалар тармоғини кенгайтиришга катта аҳамият қаратилмоқда.\nЙиғилишда тизимда амалга оширилаётган ишлар муҳокама қилинди.\nПрезидент мактабгача таълим тизимидаги ҳолатни ҳудудлар кесимида таҳлил қилиб, ўз ечимини кутаётган муаммо ва камчиликларга тўхталди. Хусусан, жойлардаги мактабгача таълим муассасаларида кадрлар таъминоти ва салоҳияти етарли эмаслиги, соҳада 57 мингдан ортиқ мутахассис меҳнат қилаётган бўлса-да, уларнинг 85 фоизини ўрта маълумотли кадрлар ташкил этаётгани фарзандларимизни мактаб таълимига талаб даражасида тайёрлаш имконини бермаётгани таъкидланди.\nМактабгача таълим муассасаларига болалар бадиий адабиётлари йиллар давомида етказиб берилмагани, ота-оналарда боғчага нисбатан ишонч йўқолгани, мактабгача таълим тизимида йиллар давомида кўплаб муаммолар йиғилиб қолгани танқид остига олинди.\nШунингдек, кўпгина маҳаллий ҳокимликлар томонидан мактабгача таълим муассасалари фаолияти учун зарур шароит яратилмагани, боғча бинолари бўм-бўш тургани, улардан самарали фойдаланиш йўлга қўйилмаганига алоҳида эътибор қаратилиб, мутасадди раҳбарларнинг бу борадаги ҳисоботлари тингланди.\nЙиғилишда қайд этилган камчиликларни бартараф қилиш мақсадида 2018 йилнинг биринчи ярмида амалга оширилиши лозим бўлган қатор стратегик вазифалар белгилаб берилди.\nБиринчидан, 2017-2021 йилларга мўлжалланган Дастур асосида боғчалар қуриш ва реконструкция қилиш ишлари жадал давом эттирилиши таъкидланди.\n2018 йил давлат бюджетидан 427 боғчада қурилиш-таъмирлаш ишларини бажариш учун 771 миллиард сўм маблағ ажратиш (жумладан, 14 тасини янгидан қуриш, 256 тасини реконструкция қилиш ва 157 тасини капитал таъмирлаш) бўйича топшириқ берилди.\nБу жараёнда замонавий қиёфага эга бўлган 50, 100 ва 150 ўринли боғча бинолари лойиҳалари қисқа муддатда қайта ишлаб чиқилиши ва бунда ҳудудлар шароити ҳисобга олиниши, иншоотлар қишда иссиқ, ёзда салқин бўлиши, болаларнинг ювиниши, овқатланиши, машғулот ўтказиши, ўйнаши, ухлаши учун барча шароитлар яратилиши, ошхона алоҳида жойлашиши, энг асосийси, янги бинолар қурилишида болаларга таълим-тарбия бериш жараёнини ташкил этиш бўйича қўйилаётган талаблар қатъий инобатга олиниши лозимлиги таъкидлаб ўтилди.\nИккинчидан, давлат-хусусий шерикчилик асосида янги турдаги мактабгача таълим муассасаларини фаол ташкил этиш кераклиги қайд этилди. Бу масалада энг муҳим муаммо – сармоя эканлигини ҳисобга олиб, ташкил этиладиган нодавлат таълим муассасаларига ҳар томонлама кўмаклашиш, керакли кредит маблағларини ажратиш учун ҳар бир вилоятга тижорат банклари бириктирилди.\nЎзбекистон Республикаси Вазирлар Маҳкамаси, Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликлари зиммасига болаларни мактабгача таълимга қамраб олиш даражасини кескин ошириш бўйича ҳудудий дастурлар ишлаб чиқиш, бунда ҳар бир туман ва шаҳарда 10-15 та янги, жумладан, давлат-хусусий шерикчилик механизми асосида мактабгача таълим муассасасини ташкил этиш вазифаси юклатилди.\nХусусий боғчаларга катта имтиёзлар берилгани, жумладан, 2018 йил 1 январдан бошлаб, 5 йил давомида хусусий боғчалар томонидан табиий газ ва электр энергияси учун сарфланадиган маблағнинг ярми давлат бюджети ҳисобидан қопланиши таъкидланди. Бу уларга тўланадиган тўловлар ошиб кетмаслигини таъминлайди.\nУчинчидан, боғчаларда болаларни соғлом овқатлантириш ва уларга берилаётган озиқ-овқат маҳсулотлари сифатини таъминлашга алоҳида эътибор қаратиш зарурлиги қайд этилди. Шундан келиб чиқиб, бунинг учун ажратилаётган маблағ миқдорини ошириш чорасини кўриш юклатилди.\nҚорақалпоғистон Республикаси Вазирлар Кенгаши, вилоятлар ҳокимликларига 2018 йилдан бошлаб ҳар бир мактабгача таълим муассасасига 10-15 нафар фермерни сифатли озиқ-овқат маҳсулотларини арзон нархларда етказиб бериш учун бириктириш топширилди.\nБолалар боғчаларига тайёр сифатли иссиқ овқат етказиб берадиган давлат корхонаси ташкил этиш ва “Кетринг” хизматини йўлга қўйиш механизмини ишлаб чиқиш вазифаси қўйилди.\nТўртинчидан, боғчаларда таълим-тарбия ва тиббий хизмат сифатини оширишга алоҳида эътибор қаратилди. Жумладан, 2018 йили мактабгача таълим муассасаларини Жанубий Корея тажрибаси асосида услубий ва дидактик ўйинлар, ўйинчоқлар, мебель ва бошқа техник воситалар билан таъминлаш меъёрлари ишлаб чиқилади.\nМактабгача таълимга қўйиладиган давлат талаблари, таълим-тарбия дастурларини илғор хорижий тажрибалар асосида такомиллаштириш, уларда болаларга ўқиш ва ёзишни турли ўйинлар орқали ўргатишни назарда тутиш лозимлиги таъкидланди.\nЮқори малакали тарбиячи ва мураббий кадрларни тайёрлаш ва малакасини ошириш масаласига алоҳида эътибор қаратилиб, бу борада Мактабгача таълим вазирлиги тизимида Мактабгача таълим муассасалари раҳбар ва мутахассисларини қайта тайёрлаш ва уларнинг малакасини ошириш институти фаолияти такомиллаштирилиши қайд этилди.\nМазкур институтда замонавий қайта тайёрлаш ва малака ошириш курсларини йўлга қўйиш орқали тизимдаги раҳбар ва педагог кадрлар салоҳиятини узлуксиз ошириб бориш, шунингдек, илғор педагогик усул ва услублар ишлаб чиқиш, ўқув ва ўқув-методик адабиётларнинг янги авлодини яратиш ва нашр этишни ташкил этишга алоҳида эътибор қаратилди.\nШунингдек, мактабгача таълим учун кадрлар тайёрлайдиган институтларнинг қабул квоталарини реал эҳтиёждан келиб чиқиб белгилаш ҳамда мактабгача таълим педагогларига қўйиладиган талабларни қайта кўриб чиқиш топширилди.\nБешинчидан, мактабгача таълим соҳасини такомиллаштириш бўйича хорижий инвестицияларни кенг жалб қилиш вазифаси қўйилди. Жумладан, Жаҳон банкининг Таълимда глобал ҳамкорлик ташкилоти билан ҳамкорликда “Болаларни илк ёшдан ривожлантиришни такомиллаштириш” лойиҳаси доирасида 2019-2022 йилларда 10 миллион доллар миқдоридаги грант ва 50 миллион доллар миқдоридаги имтиёзли кредитни мактабгача таълим соҳасини ривожлантиришга йўналтириш бўйича лойиҳа концепцияси ишлаб чиқиш зарурлиги таъкидланди.\nОлтинчидан, мактабгача таълим соҳасига оид меъёрий-ҳуқуқий ҳужжатлар базасини тубдан такомиллаштириш масаласига алоҳида эътибор қаратилди. Шу мақсадда Вазирлар Маҳкамаси ва Мактабгача таълим вазирлигига илғор хорижий тажриба асосида “Мактабгача таълим тўғрисида”ги қонун лойиҳасини ишлаб чиқиш топширилди.\nЕттинчидан, Давлат архитектура ва қурилиш қўмитасига тегишли вазирлик ва идоралар билан биргаликда боғчаларни қуриш ва реконструкция қилиш ишларини лойиҳалашни тубдан қайта кўриб чиқиш юклатилди.\nМактабгача таълим сифати – эртанги кунимизни ҳал қиладиган масала. Мактабгача таълим соҳасини ривожлантириш фақатгина янги ташкил этилган вазирликнинг вазифаси эмас. Бу Президент, Бош вазир ва унинг ўринбосарларидан бошлаб, туман ҳокими, энг қуйи идора раҳбаригача – барчамизнинг энг муҳим вазифамиз бўлиши керак, деди давлат раҳбари.


13:22 02.12.2016 (Янгиланган 13:24 02.12.2016) Ҳавола олиш\nУйда яшовчи фуқаролардан бири ижтимоий тармоққа жойлаган чақалоқнинг сурати бутун интернетни ларзага келтирди, ҳуқуқ-тартибот органлари эса чақалоқнинг онасини қидирмоқда\nТОШКЕНТ, 2 дек — Sputnik. Дўстлик мавзесидаги 7-уйнинг биринчи қаватида яшовчилар зина майдончасига ташлаб кетилган, туғилганига ҳали бир ҳафта ҳам бўлмаган чақалоқ топиб олишди, деб хабар бермоқда "Новости Узбекистана" портали.\n29 ноябр кеч соат 10ларда 4 қаватли уй подъездида чақалоқ йиғиси эшитилди. Чақалоқнинг йиғисини биринчи бўлиб биринчи қаватдаги хонадонлардан биридаги итлар эшитишди ва қаттиқ ҳура бошлашди. Жониворларнинг эгалари ва уларнинг қўшнилари хонадондан ташқарига чиқишиб, зина майдончасида қора рангли спорт сумкаси турганини кўришди. Улар сумкани очмасликка қарор қилишди ва қўшни подъездда яшовчи домкомга қўнғироқ қилишди.\nЧақалоқ топилган подъезд\nДомком Зоя хола сумкада чақалоқ борлигини билиб, ҳушёрликни ҳам унутди ва дарҳол сумкани очди. Сумка ичида совуқ ва йиғидан кўкариб кетган чақалоқ ётарди.\n"Уни ичида тирик гўдак ётса нимани кутишим керак? Музлаб қолса-чи? Сумкани очганимизда у кўкариб кетган экан. Бундай совуқ учун унинг усти жуда юпқа эди. Чақалоқда памперс, юпқа йўргак, колготка ва пайпоқ бор экан, эски адёлга ўраб сумкага солиб қўйибди. У бу бетон устида қанча вақт ётганини билмаймиз-ку. Уйга олиб кириб дарҳол иситдим. Мовут рўмолга ўраб, устига адёл ташладим. Унинг юзига қон югуриб ухлаб қолди. Бечора", — деди домком.\nАёл шу заҳоти участка инспктори ва тез ёрдамга қўнғироқ қилди. воқеа жойига ИИБ ва прокуратура ходимлари ҳам етиб келишди. Шифокорлар чақалоқни шаҳардаги 5-клиник касалхонасига олиб кетишди. Текширувда унинг соғлом эканлиги аниқланди.\nТашлаб кетилган чақалоқнинг туғилганига ҳали бир ҳафта ҳам бўлмаган\nҲушёр фуқароларнинг айтишларича, чақалоқ туғилганига ҳали бир ҳафта ҳам бўлмаган: киндиги оддий ип билан боғланган бўлиб ҳали тушмаганди. Ҳуқуқни муҳофаза қилиш органлари ходимлари бундан келиб чиқиб она уни туғруқхонада дунёга келтирмаган деган хулосага келишди. Бу эса унинг онасини топишни қийинлаштиради. Милиция ходимлари ўша куни итлар унинг изини топишганини, лекин чорраҳада излар йўқолганини билдиришди. Аёл машинага ўтириб кетган бўлиши мумкин. Милиция ходимлари шу уйда яшовчи фуқаролардан бирининг машинасига ўрнатилган камерадаги ёзувдан ҳам ҳеч нарсани аниқлай олишмади. Аёл уйга бошқа томондан келган. Оператив ходимлар бу мазкур туманда мана шундай ҳодиса тўртинчи марта юз бераётганлигини айтишди.\nҲуқуқни муҳофаза қилиш органлари энди жиноий жавобгарликка маҳкум бўлган онани қидиришмоқда.


ОЧЛ-2018. "Насаф"нинг рақиби “Ал Файсалий” ҳақида / CHAMPIONAT.asia\nОЧЛ-2018. "Насаф"нинг рақиби “Ал Файсалий” ҳақида\nТеглар : Ал Файсалий\nИорданиянинг Амман шаҳрига қарашли “Ал Файсалий клуби 1932 йили ташкил бўлган. Уй учрашувларини “Шахзода Мухаммад” стадионида ўтказади, стадион сиғими – 17 000 томошабин.\nУмуман олганда “Ал Файсалий” клуби “аждарлар”га нотаниш эмас. Мазкур жамоалар бунгача ОФК кубогининг нимчорак финалида туқнаш келишган. 2011 йили 24 майда, “Марказий” стадионда бўлиб ўтган ўзаро учрашувда жамоамиз рақибини 2:1 ҳисобида мағлуб этган ва чорак финал йўлланмасини қўлга киритган.\n“Ал Файсалий” клуби мамлакат чемпионатида етакчи клуб ҳисобланади. Амманликлар ўз тарихида 32 карра чемпионликни, 18 карра федерация кубогини, 15 марта суперкубокни ва икки марта ОФК кубогини қўлга киритганлар.\nИордания ПРО лигасида 12 жамоа иштирок этади. Айни пайтда “Ал Файсалий” клуби мамлакатнинг вице чемпиони ҳисобланади.\nИордания ПРО лигасида икки клуб етакчилик қилади. Мамлакат чемпионлиги ёки бошқа мусобақаларда рақобат асосан “Ал Файсалий” ва “Ал Вехдат” клублари ўртасида кечади. Айни пайтда премьер-лигада давралар оралиғидаги танаффус давом этмоқда. Иккинчи давра учрашувларига 24 январ кунидан старт берилади.\n"Насаф"нинг рақиби - “Ал Файсалий” жамоаси 11та учрашувдан сўнг 19 очко жамғариб, турнир жадвалининг 4-поғонасида бормоқда. 24 январ куни улар иккинчи давранинг илк учрашувиини “Ал Ярмук” жамоасига қарши ўтказади.\n“Ал-Файсалий” клуби яқинда жамоа бош мураббийлигига Набил Кукини таклиф этди ва ўзаро келишувга эришди. Ушбу мутахасис Драган Талажич ўрнини эгаллади. Тунислик 47 ёшли мутахасис Набил Куки, бунгача Иордания премьер лигаси пешқадамларидан бири “Ал Рамтҳа” жамоасини бошқараётган эди. Кукига маҳаллий мураббийлардан Надир Хбири ёрдам бермоқда.\n“Ал Файсалий” клубининг беш нафар футболчиси яқинда ФИФА қарорига кўра, бир йилга футболдан четлатилди. Жазоланган футболчилар ўрнига клуб, янги футболчиларни қўшиб олмоқда. Яқинда жамоа таркибига албаниялик ярим ҳимоячи Албан Меҳа келиб қўшилди. Жамоа таркибида маҳаллий футболчилар қатори яна сенегаллик, ливиялик ва польшалик легионер футболчилар бор.\nЖамоанинг 27 ёшли ливиялик ҳужумчиси Акрам Зувай ўтган йили 12та тўп киритиб, чемпионат тўпурари бўлган.\nЭслатиб ўтамиз, “Насаф” – “Ал Файсалий” учрашуви 30 январь сешанба куни, Қарши шаҳридаги “Марказий” стадионда бўлиб ўтади. Учрашув 16:00да бошланади.\nХави Вальдесни "Ал-Садд"га таклиф қилди 5\nАндрей Фёдоров: "Ўтказиб юборилган илк голгача яхши ўйнаётгандик" 81


АИ-80 бензини қимматлашди, нимага ва қандай сабаблар билан? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n19:11 - АИ-80 бензини қимматлашди, нимага ва қандай сабаблар билан?\n2019 йил декабрда жаҳон бозорида Брент нефтнинг нархи 65 доллар, Ўзбекистонда АИ-80 бензини эса 4500 сўм (0,47 доллар) эди. Пандемия даврида эса брент нефтнинг нархи икки баробар арзонлаши (30 доллар) натижасида, AИ-80 бензини нархида ҳам тушиш кузатилди (4000 сўм). Бироқ 2020 йил охирида нарх яна кўтарилди. Брент - 47 доллар. АИ-80 - 5000 сўм (0,48 доллар).\nТовар-хомашё биржасидан олинган маълумотларга кўра, сўнгги 2 ҳафта ичида бензин нархи ошиши - сотувчи компаниялар бошланғич нархни кўтаргани билан изоҳланади.\nМана UzEx берган маълумотлар: “Сўнгги 2 ҳафтада, яъни 2021 йилнинг 26 апрелидан 5 майигача бўлган даврда сотувчи корхоналар 80 маркали автомобил бензинининг бошланғич нархини маҳсулотнинг бир тоннаси учун ўртача 6361,8 минг сўмдан 6635,2 минг сўмгача, яъни 4,3 фоизга оширган.\nФақатгина 6 майда ўтказилган биржа савдоларида бироз талаб кўтарилди ва нархлар маҳсулотнинг бир тоннаси учун 6715,8 минг сўмни ташкил қилди”.\nСтатистика қўмитасига кўра, 2021 йилнинг 1-чорагида автомобил бензини 291,3 минг тонна ишлаб чиқарилган, бу - ўтган йилнинг мос даврига нисбатан атиги 3 фоиз кўпроқ дегани.\nТаққослаш учун, 2021 йил 1 январ ҳолатига Ўзбекистонда жисмоний шахслар эгалик қиладиган автотранспорт воситалари сони бир йил олдингига нисбатан 2,7 фоизга ошиб, 2 955 295 тага етибди.\nХўш, жаҳон бозорида ҳолат қандай бўлмоқда?\nХуллас, бензин нархи ошиши асосан жаҳон бозорида талаб тикланаётгани билан боғлиқ. Етакчи мамлакатларда эмлаш тадбирлари асносида иқтисодиёт қайта оёққа туриб, авиапарвозлар сони ошаётгани ҳисобга олинса, нарх арзонлашишини кутиш учун асослар деярли йўқ.\nБундай шароитда ҳукумат ички бозордаги бензин нархини пасайтириш учун соҳада рақобатга кенгроқ йўл бериши, нефт-газ соҳасидаги лойиҳалар самарадорлигига эришиши энг тўғри йўл бўлиб кўринаверади. Аммо, Ўзбекистонда бунга ИМКОН ҳам ЙЎҚ.


El Pais: Испаниянинг ҳукмрон партияси маҳаллий ҳокимиятдаги ўринларини йўқотиши мумкин\n08:27 / 25.05.2015\nИспаниянинг ҳукмрон Халқ партияси маҳаллий сайловларда 26.7 фоиз овоз тўплаб, амалда кўплаб маҳаллий ҳокимият органлари устидан назоратни йўқотди. El Pais нашрининг ёзишича, мамлакатнинг кўплаб минтақалари мухолиф кучлар назорати остига ўтиши мумкин.\nТаъкидланишича, мухолиф партиялар ўзаро келишиб иш тутган тақдирда улар Мадрид, Барселона, Севилья, Арагон, Астурия, Кантабрия, Кастилия-Ла-Манч, Валенсия ва Эстремадурни назорат қилиши мумкин бўлади.\nХалқ партияси 1991 йилдан буён биринчи марта бу қадар паст натижа қайд қилиши.\nЖорий йилнинг ноябрь ойида сайловлар умуммиллий даражада бўлиб ўтади.


АНИҚЛАНДИ, ВАЗИФА ВА МУДДАТ БЕЛГИЛАНДИ. УНДАН КЕЙИН-ЧИ?\n"Бир туманда бир кун"\nҚашқадарёда ҳудудларнинг мавжуд имкониятларини чуқур ўрганиш, ишлаб чиқариш салоҳияти ва меҳнат ресурсларидан оқилона фойдаланиш, аҳолининг турмуш даражаси ва сифатини изчил оширишни таъминлаш мақсадида "Бир туманда бир кун" лойиҳаси ҳаётга татбиқ этилмоқда.\nВилоят ҳокими ташаббуси билан амалга оширилаётган мазкур лойиҳага кўра, барча ташкилот ва корхоналар раҳбарлари, вилоят ҳокимининг ўринбосарлари кун давомида бир ҳудудда бўлиб, ўз йўналишлари ва соҳалари бўйича ислоҳотлар натижадорлигини, мавжуд муаммоларни, истиқболли лойиҳалар ва уларни ҳаётга татбиқ этишга тўсқинлик қилаётган омилларни синчиклаб ўрганишади. Чуқур таҳлил асосида ечимини кутаётган масалалар, камчилик-нуқсонларни ўз вақтида ва ўз ўрнида бартараф этиш чоралари белгилаб олиниб, шунга кўра амалий ишларга киришилади.\nЛойиҳанинг навбатдаги манзили Шаҳрисабз тумани бўлди. Маълумки, бу ҳудуд қулай географик жойлашуви, табиий иқлим шароити, ерларининг унумдорлиги билан алоҳида ажралиб туради. Катта резерв ва имкониятларга эга. Бироқ, кун давомидаги ўрганишлардан маълум бўлдики, туманда бу имкониятлардан самарали фойдаланиш хусусида ўйлаб ҳам кўрилмаган. Вилоят ҳокими кўздан кечирган ўндан ортиқ объектларнинг ўзиёқ бунга яққол гувоҳлик бериб турибди.\nМасалан, Шаматон маҳалла фуқаролар йиғинида жойлашган молхона бинолари кўп йиллар илгари хусусийлаштирилган. Бироқ тадбиркор бинони арзимаган пулга сотиб олишга олгану ўз ҳолига ташлаб қўйган. Натижада унинг аҳволи абгор. Қарийб 5 гектар ер майдони эса қаровсиз. Мевазор маҳалла фуқаролар йиғинида жойлашган эски молхона биносида ҳам, унга қарашли ерларда ҳам худди шу манзара. Хароба, вайрона.\nМамлакатимизда ер майдонларидан самарали ва оқилона фойдаланишга қаратилган кенг кўламли ислоҳотлар амалга оширилаётган бир пайтда Янгибоғ маҳалласидаги "Номоз оқ олтин" фермер хўжалигига қарашли молхонанинг ва 1 гектар ер майдонининг ҳолига кулишни ҳам, куйишни ҳам билмайди киши. Энг қизиғи, бу ерда қимматбаҳо наслли қорамоллар парваришланади.\nМаҳаллада томорқадан унумли фойдаланиш кўникмаси ҳам мақтарли эмас. Картошка, сабзавот ва полиз маҳсулотлари экиб, рўзғорни ҳам, бозорни ҳам обод қилиш ҳақида ўйлаб ҳам кўрмаганлар кўп.\nХўш, бундай ҳолатни маҳалла раиси, сектор раҳбари кўрмаганми? Аҳолини томорқа ерларидан самарасиз фойдаланиш қандай оқибатларга олиб келишидан огоҳлантирмаганми?\nБиргина шу ҳудуд мисолида кўриш мумкинки, туманда коронавирус пандемиясининг иқтисодиётга салбий таъсирини юмшатишнинг асосий омилларидан бири сифатида қаралаётган аҳоли томорқаларига эътибор умуман талабга жавоб бермайди. Томорқасидан авваллари фойдаланмаганлар уни ҳозир ҳам ўз ҳолига ташлаб қўйишган. Эски ҳаммом, эски тос. Бу ҳолни кўриб кўрмаганга, билиб, билмаганга олиб юриш билан ҳеч нарса ўзгармайди.\nКўчага кимўзгарга чиқариб ташланган ахлат уюмларининг ҳиди дунёни тутади.\nШу маҳалладаги 7 гектардан ортиқ боғда ҳосилдан нишона ҳам кўринмайди. Боз устига қатор ораларини ёввойи ўт босиб ётибди. У ҳам "Номоз оқ олтин" фермер хўжалигига қарашли. Аммо бу шунчаки қоғозда экан.\nҚизиқ, ер фермер хўжалигига қарашли бўлсаю, унга бошқалар эгалик қилса. Эртага 100 тонналаб маҳсулот етиштириш мумкин бўлган шунча ернинг увол-савоби учун ким жавоб беради? Ҳуқуқини билмайдиган фермерми ёки ўроқда йўқ, машоқда йўқ, хирмонда ҳозир бўладиганларми? Шуни айтмайдиларми, ҳақиқий хўжасизлик деб.\n- Оптималлаштириш жараёнида бу ер фермер хўжалигимизга қўшиб берилганди, - дейди фермер хўжалиги раҳбари Номоз Боймуродов. - Даладаги дарахтларни аввал бошқалар эккани учун ер шу пайтгача уларнинг ихтиёрида қолаётган эди. Қатор ораларига экин экинглар, деб айтдим, лекин айтганимни қилишмади.\nОқдарё маҳалла фуқаролар йиғини ҳудудида жойлашган боғда ҳам аҳвол бундан баттар бўлса борки, беҳ эмас.\n- Халқ депутатлари туман Кенгашининг қарори билан ер қайтариб олинди, - дейди туман ҳокими Исроил Аманов. - Икки-уч кун ичида маҳаллий аҳоли вакилларига бўлиб берилади.\nШу ўринда бир мулоҳазаки, ҳақиқатан ҳам ер қайтариб олинганмикан? Олинган бўлса, нега бу ерлар деҳқончилик илмидан бохабар, "экин экиб, даромад қиламан" дейдиган кишиларга ҳозиргача бўлиб берилмади ва яна икки кун керак? Экин учун баҳорнинг бир дақиқаси ғанимат-ку.\nОқдарё маҳалласида бир оила учун оз эмас, кўп эмас 60 сотих томорқа ер майдони ажратиб берилгани ғалати. Янаям ажабланарлиси, бу ернинг каттагина қисми ўз ҳолига ташлаб қўйилган.\nПолмон маҳалла фуқаролар йиғини ҳудудидаги собиқ "шароб заводи"ни "Шоҳрух" фермер хўжалиги харид қилганига 10 йилдан ошибди. Аммо бинонинг янги эгалари 10 йилдан буён режа қилиб, режадан нарига ўтишмаган.\nЎрганилган барча объектлар эгаларининг хатти-ҳаракатларидан улар даромад эмас, ўша объектлар ва ер майдонларига харидор илинжида пайт пойлаётганга ўхшайди.\nЎрганиш натижалари кечга бориб, туман ҳокимлигида вилоят ҳокимининг ўринбосарлари, вилоят ташкилотлари раҳбарлари, халқ депутатлари туман Кенгаши депутатлари, маҳаллалар раислари, самарасиз фойдаланилаётган объектлар ва ер майдонлари эгалари, аҳоли вакиллари иштирокида атрофлича муҳокама қилинди.\nМулкдорлар, томорқа ер эгалари томонидан самарасиз фойдаланилган ерларга нисбатан қонуний чоралар кўриладиган бўлди. Энди бу ерлар эгаларига қонунчиликда белгиланган тартибда оширилган солиқ ставкалари қўлланади. Ерларнинг бир қисми туман захира ер фондига қайтарилиб, истиқболли лойиҳалар учун ажратилади. Яъни туман аҳолиси учун фойдали, даромадли ишга йўналтирилади.\nМулоқот давомида чорвачилик, балиқчилик, паррандачилик, асаларичилик, қуёнчилик ва бошқа бир қатор йўналишлар бўйича янги лойиҳалар муҳокама қилинди. Эътиборлиси, уларнинг ҳар бири бўйича ўнлаб ташаббускорлар топилди. Мазкур ташаббусларни лойиҳалаштириш бўйича масъуллар, молиялаштириш манбалари, ажратиладиган ер майдонлари, субсидиялар, барча-барчасига ойдинлик киритилди. Йиғилишда аниқ вазифалар ва уларнинг аниқ муддатлари белгилаб олинди.


Телефоним ўғирланган бўлса, банкнинг мобил иловасини қандай блоклайман?\nАгар телефонингиз йўқолган ёки ўғирланган бўлса, дарҳол хизмат кўрсатувчи банкка қўнғироқ қилинг ва телефон йўколганлиги тўғрисида хабар беринг. Бундан ташқари, сим-картани мобил операторингиз орқали блоклашингиз керак.\nБанк мобил иловасидан фойдаланиш хавфсизми\nБанк мобил иловасининг ҳар бир фойдаланувчиси амал қилиши керак бўлган оддий қоидалар:\n1. Мобил иловага кириш учун паролни ҳеч кимга айтманг.\n2. Фақат банкнинг расмий иловаларидан фойдаланинг.\n3. Смартфонингизга ҳар қандай иловани ўрнатишда эҳтиёт бўлинг: алоқа рақамлар, СМС-хабарлар юбориш ва интернетга кириш ҳуқуқини сўрайдиган дастурлар хавфли бўлиши мумкин.\n4. СМС-хабарлар ёки электрон почтадан олинган ҳаволаларга асосланган иловаларни ўрнатманг, ҳатто улар банкдан деб айтилса ҳам.\nБундан ташқари, телефонингиздаги маълумотларни қуйидагича ҳимоя қилишни тавсия этамиз:\n1. Телефонингизга пароль ўрнатинг\n2. Телефон экранида автоматик қулфни ўрнатинг\n3. СИМ картага ПИН кодни ўрнатинг\n4. Телефонингизда ҳамда ижтимоий тармоқларда банк картаси рақамлари ва фотосуратларни сақламанг\nҚандай ҳолатларда банк картани блоклаши мумкин?\n1. Банк картаси йўқолганлиги ёки ўғирланганлиги тўғрисида ариза топширилганда.\n2. Фойдаланиш ваколатига эга бўлмаган шахс томонидан банк картаси ишлатилганда.\n3. Мижоз фойдаланиш учун банк карталарини тақдим этиш тўғрисидаги шартнома шартларини бузса.\n4. Мижозлар томонидан шубҳали битимлар аниқланган тақдирда.\n5. Агар шахс террорчилик фаолиятида иштирок этаётган ёки иштирок этишда гумон қилинаётган шахслар рўйхатига ёки оммавий қирғин қуролларини тарқатишга тегишли бўлса.


АҚШ Давлат департаменти вакили журналист саволига савол билан жавоб берди\n11:31 / 17.11.2016 5307\nАҚШ Давлат департаментининг расмий вакили Жон Кирби Россия ҳарбий космик кучлари самолётларининг Ҳалаб шаҳридаги бир нечта шифохоналарга зарба бергани ҳақида баёнот берди. Аммо, у ушбу маълумотлар қайси манбадан олингани тўғрисида берилган саволга жавоб бера олмаган. Видеолавҳа YouTube сайтининг RT каналига жойлаштирилган.\nRT телеканалининг журналисти, Ҳалабдаги 5та шифохонага зарба берилгани тўғрисида ахборотни Вашингтонга қайси ташкилотлар тақдим этганига ойдинлик киритишни сўраб Кирбига савол берган. Давлат департаменти вакили эса, изоҳлар учун Россия мудофаа вазирлигига мурожаат қилиш бўйича маслаҳат берган.\n«Сиз RT’да ишлайсизми? Нима учун сиз шу саволларни ўз ҳукуматингизга бермайсиз? Улардан ҳарбий амалиётлари ҳақида сўранг. Улардан сизлар зарба бераётган шифохоналар рўйхатини сўранг»,— деган Кирби.\nЭрон ҳукумати Россиядан 5 млрд долларлик кредит олди


тест маркази ўзининг расмий телеграм каналига айрим сохта абитуриентлар тўғрисидаги маълумотларни жойлаштирмоқда. «Токи бундай «ҳожатбарор»лар қилмиши, бошқалар учун дарс бўлсин», дейилади ДТМ ... жараёнида абитуриент суратга тушар ва уни асл абитуриентнинг ўрнига «сохта абитуриент» расмга тушиши орқали сохталаштириш мумкин эди. Бу, ўз ...\nУстамон абитуриентлар: қалбакилаштирилган паспорт, ноёб телефон ва бошқа «ноу-хау»лар (видео)\nҳаммасини бозорга олиб чиқиб, сотиб юбордим», — дейди қўлга тушган сохта абитуриент. У 15 миллион эвазига фуқаро У.У.ни ўқишга киритиб қўйишга ... миллион эвазига фуқаро У.У.ни ўқишга киритиб қўйишга ваъда берганди. сохта абитуриент С.Ф. ва унинг шерикларига Жиноят кодексининг 228 моддаси ...


Набий (с.а.в.) ва болалар\nБир дақиқада нималарга улгуриш мумкин?\nЖинслараро муносабатнинг гўзал намунаси\nБолалар ва китобхонлик\nФарзандингизни урмасдан, 8 та йўл билан ўзингизга бўйсундиришни хоҳлайсизми?\nДадажон, дадажон, қўлимни, оёғимни қайтариб беринг\nОйижон, мен сизни жуда-жуда яхши кўраман\nНега доимо шайтон ғолиб чиқаверади?\nЧин дўстлик ва чин муҳаббат\nСабзи, тухум ва кофе ҳақида эртак\nАвлодлар ихтилофи» муаммоми?\nЭҳ, ҳозирги ёшлар\nКитобнинг ўрнига... «сотка»\n«ҚИЗИЛ ОЛМА» ҚЎШИҒИ\nБолангизни қарғаманг, ота!\nАсл одам чиқар асл хонадан\nКийиниш одоби — феъл-атвор кўзгуси\nОрамизда «анойи»лар қолмади\nОғзи боғланган ҳўкизлар\nБола нима хоҳлайди?\nФарзандимизни олтин қоидаларга ўргатайлик\nЭкканини ўради! (Ривоят)\nИслом фитрати (болалар ҳақида)\nФарзанд тарбиясида телевидиниянинг таъсири\nҚизингиз турмушга чиқишга тайёрми?\nБолага пул бериш керакми?\nҲозир сайтимизда 284 та меҳмон бор, сайт аъзолари эса йўқ


«Онгимда адолат, дилимда ҳақиқат устувор бўлади» – 13 нафар судья Ўзбекистон байроғи остида қасамёд қабул қилди\n- Ҳозиргина Ўзбекистон байроғи остида судьялик қасамёдини қабул қилдим, бу мен учун улкан шараф, - дейди Тойлоқ туманлараро иқтисодий судининг судьяси лавозимига тайинланган Феруз Каримов. - Ўз фаолиятимда, ҳар бир қарор қабул қилаётганимда онгимда адолат, дилимда ҳақиқат устувор бўлади. Судьялик қасамёдимга ҳамиша содиқ қолишга ваъда бераман.\nРеалист 17 июл 2019 17:11\nжамиятимизда фойдаси йўқ\nқасамни,врачлар неча йиллардан бери Гиппократ қасамини ичишади,лекин\nпулингиз бўлмаса ўлиб кетаверасиз,қарашмайди.\nСудьялар коррупцияга ботиб кетишган,пулини берсангиз\nхатто Гитлерни хам оқлашади,масалан яқинда студент йигитни пиёда ўтиш жойида машинада босиб ўлдирди,\n20млн штраф тўлаб қутулди,судья қанча огани номаълум\nлекин 20млн дан ааанча кўп олган.Бундай мисоллар жуда кўп.Хуллас судья ва адолат тушунчаси бир-биридан ааанча узоқ нарсалар,судья ва пора десангиз хеч ким ажабланмайди Ўзбекистонда.\nХамид Нукус 17 июл 2019 17:56\nХаётий тажирбага эга, савияси юқори ва ёшига эътибор қаротиш лозим…\nЁрқин 17 июл 2019 18:07\nЯнги жараён, ислоҳотларни бошланганлиги рост бўлсин, ҳаммаси яҳшиликка бўлсин деб умид қиламиз, судлар миллат виждонидир!\nБаходир 17 июл 2019 18:10\nМенга хам насиб этган ачинарли адолатсизлик, агарда судья чин дилдан уз ишига маъсулиятли булиб онгида адолат, дилида какикат булганида юртимиздан хеч ким хеч каерга кучиб кетмасди, судламимиз ишни ёпамиз дейишган лекин менда ушанда ...$ пулим булмаган ва мени хам ЖК 208-моддаси б.н нохак айбдор деб топишган! Афсус пулингиз булмаса сиз хеч ким эмассиз!\nАлижан Мухамаджанов 17 июл 2019 20:07\n"Қасамхўрни қасам урмайди" деган хазиломуз гап бўларди. Назаримда кўпчилик сульялар бу мақолни жиддий қабул қилишиб, "...қасам урмаслик"ка ишониб қолишябди !\nШерзод Рузикулов 18 июл 2019 01:02\nИшонмайман, Адолатли судяни узи йук, мени хам айбсиз айбдор килиб судланиб чикдим, лекин хакикий жиноятчини камаш урнинга шартли беришди кани АДОЛАТ??????\nУмид 18 июл 2019 01:51\nШу судьяларни 95% га ишонмиман. Президентни олдидаям, халкни олдидаям касамёдини кабул килишувради, лекин буёгига узи билганича олдиндан келишилган ишлани ёки кимнидир ноконуний булсаям топширигини конунладан устун куйиб бажаришади.\nШахноза 18 июл 2019 09:52\nСудларда виждон йук!Виждон жигилдонга айланиб кетган!Адолат ва хакикатга тупурган суд хукук тизими!Адолат,хакикат факат юкори минбарлардаги чупчак!Аслида нохак тергов,сохта айблов ва адолатсиз хукм!\nМурод 18 июл 2019 13:30\nШуларни аксарияти пулни ичида катта бўлган. Улардан нимани кутиш мумкин?\nМатлуба 21 июл 2019 17:33\nСудяларда адолат колмаган бир неча маротаба айбсиз айбдорлик азобини бошимдан утказдим. Барибир билганини килади улар. Халк учун ишлаётгани йук


Ўзбекистон Европа Иттифоқининг GSP+ махсус битимига қўшилди — Review.uz\nБугун Ўзбекистон "Преференциялар бош тизими" (GSP+) бўйича бенефициар мамлакат мақомини олди. ЕИ эртага, 10 апрелдан бошлаб ўзбек товарларига имтиёзли тарифларни қўллашни бошлайди\n2021 йил 10 апрель куни Ўзбекистон учун Европа Иттифоқининг (ЕИ) барқарор ривожланиш ва самарали бошқарув бўйича махсус преференциялар тизими (GSP+) кучга киради. Ўзбекистон мазкур тизимга Преференциялар бош тизими (GSP) доирасида бенефициар мамлакат сифатида қабул қилинди.\n2021 йил 10 апрель куни International меҳмонхонасида Ўзбекистон Республикаси Инвестициялар ва ташқи савдо вазирлиги, Европа Иттифоқининг Ўзбекистондаги делегацияси, дипломатик корпус ва хусусий сектор вакиллари ҳамда маҳаллий ва хорижий оммавий ахборот воситалари вакиллари ҳамда блогерлар иштирокида ўтказилган матбуот анжумани ушбу муҳим воқеага бағишланди.\nЛекин GSP+ оддий савдо воситасидан муҳим. GSP+ тизимига қўшилаётганда паст ва ўртача паст даромадли мамлакатлар инсон ҳуқуқлари ва меҳнат ҳуқуқларига, атроф-муҳит ва иқлим муҳофазаси ва сифатли бошқарувга оид 27 асосий халқаро конвенцияларини самарали амалга оширишга мажбуриятини оладилар. GSP Регламенти GSP+ олувчиларининг мажбуриятларини доимий кузатиб боришни назарда тутади.


Сочи-2014: Ўзбекистонлик паралимпиадачи мусобақадан четлатилди\nСочида ўтаётган қишки Паралимпиада ўйинларида қатнашаётган ўзбекистонлик чанғичи Рамил Гаязов 13 март куни ўтган слалом мусобақасидан дисквалификация қилинди.\nЎзбекистонлик спортчининг беллашувдан четлатилишига нималар сабаб бўлгани ҳозирча номаълум.\n28 ёшли Рамил Гаязов 15 март куни ўтадиган гигант слалом беллашувларида ҳам қатнашиши керак.\nЭслатамиз, Сочида 16 мартгача давом этадиган қишки Паралимпиада ўйинларида Ўзбекистондан икки спортчи қатнашмоқда.\nИккинчи ўзбекистонлик паралимпиадачи, 47 ёшли сноубордчи Евгений Слепов мусобақаларга бугун киришиши кутилмоқда.\nПаралимпиада мусобақалари ногирон ва жисмоний имконияти чекланган спортчилар учун энг йирик халқаро спорт тадбиридир. Қишки Паралимпиада ўйинлари 1976 йилдан бери ўтказиб келинади.


Тушда эркак курса туш табири йигит батафсил малумот\nЙ - ҳарфига барча тушлар табири / Э - ҳарфига барча тушлар табири\nЭркак йоки йигит тушда курса табири нима булади? Тушда сизга таниш эркак кишини кўришингиз — иш фаолиятингиздаги турли ҳодисалар ва кўнгилсиликлар ҳақида гап кетаётганлигини билдиради.\nТушда кўп таниш эркакларни кўриш — кутилётган воқеаларга бошингиз билан шўнғиб кетишингизни бу иш сизни бутунлай қамраб олишини билдиради. Тушда нотаниш эркакни кўрсангиз — кутилмаган воқеалар содир бўлишидан дарак беради.\nКўп нотаниш эркакларни кўриш эса — кўплаб кутилмаган воқеалар сизни ўзига маҳлиё қилиши ва сиз уларнинг қай бирига эътибор қаратишингизга қийналишингизни билдиради. Тушда севикли эркаккингизни кўришингиз яхшилик аломатидир.\nБегона ўзга эркакни кўрсангиз — ҳаётга бошқа нигоҳ билан қарашингиз лозимлиги ҳаёт сиз ўйлагандай бир хилда зерикарли эмаслигини билдиради. Энди танишган эркакни кўрсангиз — ҳаётингизда содир бўлиши кутилётган сезиларли ўзгаришлардан дарак беради.\nТушда эркак курса ванга табири бўйича\nСевикли эркакни тушда кўриш — беҳосиятликни англатиб, яқин орада кичик кўнгилсизликларга учрашингиздан огоҳлантиради. Собиқ севгилингиз йоки турмуш ўртоғингизни кўрсангиз — ўтмишни эсга солувчи хотираларга дуч келишингиз, ўтмишдаги хатоларни тўғирлашга имкон борлигини билдиради. Бу тушни кўришингизнинг ўзи ҳам хотиралар билан боғлиқдир.\nТушда бошқа бировнинг турмуш ўртоғини кўришингиз — нохуш вазиятлар қуршовида қолишингиз, айбдорлик ҳисси сизни қийнашини англатади. Тушда ўғил бола дўстингизни кўришингиз — дўстларингиз ҳимоясига муҳтож эканлигингиздан далолат беради.\nЭркак ҳамкасбингизни кўришингиз — иш жойингизга эътиборлироқ бўлишингизни, оила ва ишингизни вақтини сарҳисоб этишингиз кераклигидан хабар беради. Тушда бошлиғингизни кўрсангиз — ҳукмронликни яна шу билан биргаликда ўзингиздан кучли инсонга итоат этишингизни англатади.\nСочлари оқарган эркакни кўрсангиз — ўзингизнинг ҳаёт ва иш тажрибангиз билан бир қаторда яқинларингизнинг маслаҳатларига қулоқ тутиш вақти келганлигини билдиради. Қора сочли эркакни кўриш — сезгир, эҳтиёткор бўлишингиз кераклиги ҳар битта қўл чўзган инсонга ишонавермаслигингиз кераклигидан дарак беради.\nТуш табири йигит миллер табири бўйича\nОловранг сочли эркакни кўриш — севгилингиз билан ишончли ва яқин алоқадаги учрашув, малласоч эркак — омад, иш фаолиятингизда юксалишларни, узун сочли эркакни кўриш — омадли бўлган узун йўлни билдиради лекин бу рамзларни вақтида англай билиш лозим ёҳуд сизга ўзга инсонларнинг кўмаги керак бўлади.\nТушда тукдор шахсни кўрсангиз — омадли даромад, ҳаётдаги ютуқларни, жингалак соч эркак — сизнинг стратегия ва кўникмаларингиз кимнингдур ҳомийлиги остида амалга ошиши мумкинлигини, серсоқол эркакни кўриш — дўстона ёрдам, иш фаолиятингиздаги омадни, мўйловли эркакни кўрсангиз — дўстлар даврасидаги учрашув, уларнинг ёрдамини англатади.\nУшбу таъбир бўйича боши кал инсон — сизга еткизиладиган зарар, фирибгарликни билдиради. Тушда эркакларнинг йузидаги мўйловчалар яни тукчаларни кўришингиз — бефойда ташвишлардан дарак беради.


Дунёда юзага келадиган иқтисодий инқироз биринчи навбатда қайси давлатларга таъсир қилиши айтилди - Bugun.uz\nДунёда юзага келадиган иқтисодий инқироз биринчи навбатда қайси давлатларга таъсир қилиши айтилди\n11:18 | 02-01-2022\nДунёда юзага келадиган иқтисодий инқироз биринчи навбатда қайси давлатларга таъсир қилиши мумкинлиги маълум бўлди. Бу ҳақда экспертлар хулосаларига таяниб, «Известия» хабар берди.\nФото: «Asian Trader»\nМаълум қилинишича, пандемия, энергетика инқирози ва логистикадаги узилишлар туфайли бутун дунёда озиқ-овқат нархлари рекорд даражада ошган. Жаҳон бозорида озиқ-овқат нархларининг ошишига эса Хитойнинг озиқ-овқат маҳсулотларини катта миқдорда харид қилиши улкан ҳисса қўшмоқда.\nХитой расмийларининг таъкидлашича, мамлакатда мутлақо озиқ-овқат муаммоси йўқ. Бироқ, таҳлилчиларнинг фикрича, Хитойнинг ғалла сотиб олишга нисбатан «иштаҳаси» глобал таъминотни янада қисқартиради ва озиқ-овқат нархларининг барқарор ўсиши учун шароит яратади.\nМаълумотларга кўра, бу ҳолатдан биринчи бўлиб Лотин Америкаси зарар кўради. Чунки бу ҳудудларда кенг тарқалган инфляция аллақачон аксарият товарлар нархининг ошишига олиб келган. БМТ маълумотларига кўра, ҳозирда ўн миллионлаб одамлар тўйиб овқатланмайди. Бразилия, АҚШ ва Канада ҳам инқирознинг потенциал қурбонлари сифатида қайд этилган.\n«Хитойда заҳираларнинг тўпланиши дунёда озиқ-овқат нархининг ошиши сабабларидан биридир», — дейди Токио табиий ресурслар тадқиқот институти президенти Акио Шибата.\nАввалроқ БМТ дунёда янги глобал инқироз юзага келишидан огоҳлантирганди. Шунингдек, иқлим ўзгаришининг янги оқибати очиқланган.


2020 йил 26 октябрь куни эълон қилинган Muslim 500-2021 рейтингида Ўзбекистон мусулмонлари идораси раиси, муфтий Усмонхон Алимов ҳазратлари номлари ҳам келтирилган. Таъкидлаш жоизки, муфтий ҳазратлари ушбу рўйхатдан 2009 йилдан буён ўрин эгаллаб келаётган кам сонли нуфузли дин пешволаридан биридирлар.\nУшбу рўйхат Иорданиянинг Аммон шаҳридаги Қироллик стратегик Ислом тадқиқотлар маркази томонидан эълон қилинди. Бу ҳақда http://themuslim500.com/ хабар бермоқда.\nБу йил Muslim 500-2021 рейтингида Туркия президенти Ражаб Тоййиб Эрдоған биринчи ўрин. Ундан кейин Саудия қироли Салмон ибн Абдулазиз ва Эроннинг Олий диний раҳнамоси Оятуллоҳ Саид Али Хаменеи бор.\nДастлабки бешликни 1999 йилдан бери Иордания қироли, Қуддусдаги муқаддас қадамжолар қўриқчиси Абдулла II ибн Ҳусайн ал-Ҳошимий ва етакчи ислом мутафаккири, ислом молияси асосчиларидан бири Шайх Муҳаммад Тақи Усмоний якунлайди.\nТоп-50 таркибига Покистон Бош вазири Имрон Хон (15 ўрин), Саудия валиаҳд шаҳзодаси Муҳаммад бин Салмон (23 ўрин), Тожикистонда яшовчи дунёдаги исмоилийларнинг маънавий йўлбошчиси Шоҳ Карим ал-Ҳусайний (30 ўрин), мисрлик футболчи Муҳаммад Салоҳ (42 ўрин) ҳам киритилган.\nШунингдек, рейтингда президентлар Илҳом Алиев (Озарбайжон), Гурбангули Бердимуҳаммедов (Туркманистон), Эмомали Раҳмон (Тожикистон), Рамзан Қодиров (Чеченистон) ҳамда UFCнинг енгил вазн бўйича чемпиони Ҳабиб Нурмагомедов ва бошқалар ўрин эгаллаган.\n547 марта ўқилди\nДругие материалы в этой категории: « “Ислом энциклопедияси” биринчи жилдининг тақдимоти\tЎзбекистон қадимий ёдгорликлари ва бой маданий хилма-хиллиги билан «тарих хазинаси»га айланган — «Аль-Анбаъ» нашри »


Ислом илмлари орасида фиқҳнинг аҳамияти – Imom Buxoriy xalqaro ilmiy-tadqiqot markazi\nHome / МАҚОЛАЛАР / Ислом илмлари орасида фиқҳнинг аҳамияти\nИслом илмлари орасида фиқҳнинг аҳамияти\n11/10/2019\tМАҚОЛАЛАР 124 кўрилган\nИсломий илмлар Аллоҳнинг каломи ‒ Қуръони каримга асосланган ва у билан бевосита боғлиқ илмлардир. Маълумки, тафсир, ҳадис, фиқҳ, калом ва бошқа илмлар исломий илмлар сирасига киради. Пайғамбаримиз соллаллоҳу алайҳи васаллам даврларида ушбу илмлар умумий кўринишда бўлган. Кейинги даврларда эса алоҳида фан сифатида тармоқларга ажрала бошлаган.\nУшбу илмлар орасида тафсир илми Қуръони каримнинг сура ва оятларидаги илоҳий мазмун-моҳиятларни одамлар тушуниши учун шарҳлаб берувчи илмдир. Чунки Қуръони карим илоҳий китобдир. Уни тушуниш учун жуда катта илм талаб этилади. Шунинг учун муфассирлар сура ва оятларнинг ҳақиқий маъноларини шарҳлаб тушунтириб беришга қаттиқ жидду-жаҳд қилганлар.\nҚуръони каримни ўрганадиган фанлар, илмлардан ташқари, пайғамбаримиз ҳадисларини ҳар томонлама чуқур ўрганиш муносабати билан ҳадис илми пайдо бўлди. Пайғамбаримиз вафотларидан сўнг турли хил тўқима ҳадислар пайдо бўлиши сабабли, муҳаддислар саҳиҳ ҳадисларни тўплашга ҳаракат қилганлар. Ҳадисларнинг ровийларига қаттиқ эътибор қаратиб, уларни ҳақиқатдан ҳам Набий соллаллоҳу алайҳи васалламга етиб боришини текширганлар.\nЯна бир муҳим илмлардан бири калом илмидир. Калом илми деб, диний ақидалар ва уларнинг усулларини ақлий ва нақлий далиллар асосида талқин қилиб, улар ичидаги ҳар қандай шубҳали, бир томонлама қарашларга барҳам берадиган илмга айтилади. Бошқача айтганда, бу илм ислом фалсафаси, ақидавий масалаларни ўрганади.\nЮқорида келтирилган исломий илмлар ичида фиқҳ илми алоҳида аҳамиятга эга бўлган илмдир.\nФиқҳ илмини талқин қилганимизда, уни ислом, шариат қонуншунослиги, юриспруденцияси деб, аташ мумкин.\n“Фиқҳ” сўзи луғатда дақиқ фаҳмни, яъни бир нарсани нозик жойларигача тушунишни англатади.\nШариат истилоҳида фиқҳ – Аллоҳ таоло ўз пайғамбари Муҳаммад соллаллоҳу алайҳи васаллам орқали нозил қилган шариатни теран фаҳмлаш маъносини билдиради.\nАбу Ҳанифа раҳматуллоҳи алайҳ: “Фиқҳ нафсга нима фойда ва нима зарарлигини билиш” ‒ деб тариф беради.\nФиқҳнинг тарихига назар солсак, Исломнинг аввалги даврида тафсир, ҳадис, усулул фиқҳ ва бошқа илмлар каби фиқҳ илми ҳам алоҳида илм шаклида ажралиб чиқмаган эди. У алоҳида илм сифатида халифалик қарор топиши билан дарҳол таркиб топган эмас. VIII асрнинг I-ярмигача умуман халифаликнинг ижтимоий меъёрлари тизими ислом қоидалари билан белгиланмас, балки асосан исломдан аввал мавжуд бўлган ва янги тарихий шароитга амал қилиб турган нормалардан иборат эди. Фиқҳни шакллантиришни бир томондан, амал қилиб турган ҳуқуқ ва бошқа ижтимоий меьёрларни диний ақидаларга мослаштириш зарурлиги ва иккинчи томондан, илк мулкдорлар жамиятининг эндигина вужудга келган муносабатларини моҳият эътибори билан исломнинг диний-ахлоқий таълимотига асосланган қоидалар негизида тартибга солиш эҳтиёжлари тақозо қилар эди. Тахминан X асрларга келиб, фиқҳ илми “Илму фуруъ” (яъни кишилар хулқини тартибга солиб турувчи)га айланди.\nФиқҳда ибодат ва муомалот (ижтимоий) масалаларида учрайдиган ҳар қандай саволларга ечим топишда Қуръон ва Суннага таянилади. Бундай асос ҳақиқатлиги ижмога эга бўлиши керак. Бу борада Расулуллоҳдан қуйидаги ҳадис ворид бўлган: “Ҳазрати Али Расулуллоҳдан “Қуръони карим ва ҳадиси шарифда ҳукми бўлмаган бирон иш содир бўлса нима қиламиз?” деб сўраганларида у зот: “Мўминлардан бўлган олимларни тўплаб, ўзаро маслаҳат қилинглар, бундай ишда бир кишининг фикри билан ҳукм чиқарманглар” деганлар.\nКейинги навбатта қиёсга таянилади. Қиёс ‒ ҳукми ворид бўлмаган масалани Қуръон ва ҳадисда шунга ўхшаш ва ҳукми келган нарсага қиёслаб фатво чиқаришдир. Айтиб ўтилган ана шу 4 манба ‒ Қуръон, суннат, ижмо ва қиёс фиқҳнинг асосини ташкил қилади.\nШундай қилиб, қиёслаш орқали ва юқорида айтилганлар билан бирга янги бир фан усулул фиқҳ, яъни мусулмон ҳуқуқшунослиги вужудга келди.\nФақиҳларимиз суянадиган масдарлардан яна урф, масолиҳул мурсала, шаръу ман қаблана шаръун лана каби баъзи манбалар ҳам бор. Улар мазкур тўртта асосий ва қолган ёрдамчи манбаларга суянган ҳолда кўп масалаларни ҳал қилганлар.\nФиқҳ шаклланишининг илк босқичидаёқ икки мактаб юзага келган эди. Улардан бири Ироқ мактаби ‒ “асҳоб ар-раьй” (мустақил фикрлаш тарафдорлари), иккинчиси, Мадина мактаби ‒ “асҳоб ал-ҳадис” (нақл тарафдорлари) деб аталган.\nХулоса тариқасида шуни айтиш мумкинки, тафсир илми Қуръони карим илмидир, ҳадис илми фақат ҳадисларга оид масалаларни ўз ичига олади. Аммо фиқҳ илми эса ҳам тафсир илмидан, ҳам ҳадис илмидан кенг файдаланиб, уларни асосий манба қилиб олиб, ибодат ва муомалот масалаларидаги саволларга жавоб беради. Фиқҳнинг ана шу манбаларга таяниши унинг ўзига хос илм эканлигини намоён қилади. Улардан бош манба сифатида фойдаланилиб, улар асосида ҳукм чиқарилади.\nКалом ва фиқҳшунослик шўъбаси раҳбари\n А.Ҳасанов, Н.Комилов, У.Уватов, А.Азимов, Д.Раҳимжонов, Қ.Зоҳидов. Ислом тарихи. Т.: “Тошкент ислом университети”, 2007. ‒ Б.219.\n Қ.Маҳмудов. Фиқҳ илмининг исломшуносликдаги ўрни. http://www.bukhari.uz/?p=1722\n “Маслаҳатул-мурсала” (кўплиги – “Масолиҳул-мурсала”) деб шариатда унинг эътиборга олинганлиги ёки бекор қилинганлиги маълум бўлмаган ҳукмга айтилади.\n Шайх Муҳаммад Содиқ Муҳаммад Юсуф. Фиқҳий йўналишлар ва китоблар. Т.: Шарқ, 2011. ‒Б.30-31.


Intel дронлар билан томоша кўрсатишда жаҳон рекорди ўрнатди\n21:41 / 07.11.2016\nIntel корпорацияси бир вақтда бошқарилувчи дронлар сони бўйича ўзига тегишли бўлган аввалги йилги рекордини янгилади. Ўтган йили корпорация тунги ёруғлик шоусини ташкил этганди, унинг давомида ёруғлик диодлари билан жиҳозланган юзта дрон осмонда турли шакллар, жумладан Intel логотипини ҳосил қилган. Бир йил ўтмай компания муҳандислари квадрокоптерларни синхрон бошқариш алгоритмини такомиллшаштиришди. Натижада янги шоуда 500 та Intel Shooting Star дрони иштирок этди. Бу ҳолат Гиннесс рекордлари китоби вакиллари томонидан дронлар иштирокидаги энг оммавий томоша сифатида расман қайд қилинди.\nIntel’нинг айтишича, энди исталган одам ўзига дронлар "галасини" харид қилиб, ўзининг шоусини уюштириши мумкин.\nShooting Star модели кўнгилочар тадбирларда ишлатилиш учун махсус лойиҳаланган. У 280 грамм келиб, сув тушишидан ҳимояланган корпусда ишланган. У бунинг эвазига ҳаттоки ёғингарчилик вақтида ишлатилиши мумкин. Дроннинг максимал учиш давомийлиги 20 дақиқага, узоқлиги эса 1,5 км га тенг. Дрон "деярли чексиз" ранг комбинацияларини акслантирадиган 4 та ёруғлик диоди билан жиҳозланган. Таъкидланишича, у 4 млрд гача ранг комбинацияларини акслантира олади, бу эса тадбир ташкилотчиларига ижод қилиш учун кенг имконият беради.\nДрон махсус дастур билан етказиб берилади. Бу дастур дроннинг осмондаги ҳаракатланишини автоматлаштиришга имкон беради. Дастур Intel томонидан сотиб олинган MAVinci GmbH компанияси иштирокида яратилган. Бу дастур осмондаги барча дронлардан муайян бир шакл ҳосил бўлиши учун ҳар бир дронга ўз учиш йўналишини беради. Дастур шунчалик мукаммалки, ўнта муҳим ўзгарувчини ҳисобга олади. Мисол учун, у дрон аккумуляторида қолган қувватга қараб, дрон энергиясини тежаш мақсадида унинг "гала" ичидаги ҳолати ва оптимал йўналишини ҳисоблаб чиқа олади. Дронларнинг бир-бирига нисбатан жойлашуви GPS ва бошқа бир қатор кўрсаткичлар ёрдамида кузатиб борилади. Дронлар шундай лойиҳаланганки, агар нимадир нотўғри кетиб, улар тўқнашиб, ерга тушиб кетса ҳам шикастлар минимал бўлади.\nКомпания вакилларининг айтишича, аввал ҳавода ёруғлик шоусини ташкил қилиш ҳаттоки тажрибали профессионалларда ҳам бир неча ҳафта вақт олган бўлса, энди буни саноқли дақиқалар ичида амалга ошириш мумкин.\nIntel дронлар Shooting Star ёруғлик шоуси


Нуробод тумани марказидаги 299-сайлов участкасида бўлганимизда, сайловчиларнинг мамлакатимиздаги тараққиёт, янгиланишлардан беҳад мамнун ҳолда сайловларда қатнашаётганликларининг гувоҳи бўлдик.\n— Ҳаётда не-не синовларни, машаққатларни кўрмадик дейсиз, — дея сўз бошлайди 88 ёшни қаршилаётган Қилич ота Ҳамидов. —Минг шукрки, Президентимизнинг жасорати туфайли Истиқлолга эришдик, турмушимиз яхшиланди, фаровонлигимиз ошди, эртанги кунимизга бўлган ишонч мустаҳкамланди. Энг муҳими, юртимизда тинчлик ва осойишталик ҳукмронлик қилмоқда.\nСайловларда одамларимиз эркин иштирок этиб, ўзлари танлаган, маъқул кўрган номзодгагина овоз беришаяпти. Бу ҳам мустақиллик шарофатидир. Мана, бугун эрталабдан ўзим сингари нуронийлар Ҳожи Қаҳҳоров, Отамурод Ҳақбердиев, Рустам Хўжақулов билан биргаликда сайлов участкасига келиб, юртимиз фаровонлиги учун астойдил жон куйдирадиган, Ватанимиз ривожи учун ҳисса қўшадиган номзодга овоз бердик.\nНуронийлар суҳбати ҳали ниҳоясига этмай, даврага участка сайлов комиссияси раиси Маҳбуба Муродова қўшилди:\n— Сайлов участкамизда 2757 нафар сайловчи рўйхатга олинган бўлиб, уларнинг аксариятини ёшлар, ишбилармонлар ташкил этади. Қаранг, тадбирнинг ниҳоясига этишига ҳали анча вақт бор. Шундай бўлса-да, ҳозирга қадар овоз бериш жараёнида қарийб 95 фоиз сайловчи иштирок этди. Бу халқимизнинг ўз келажагига эътиборли эканидан далолатдир, албатта.\n— Сайлов кунигача ўтказилган тарғибот-ташвиқот жараёнида номзодлар ҳақида батафсил маълумотга эга бўлдик, — дея суҳбатга қўшилади тадбиркор Гулшан Бўтаева. — Ҳар бирининг мақсад-муддаоси билан танишдик. Қандай режалари бор, эртага ўз фаоллигини қандай кўрсатмоқчи, атрофлича эътибор қаратдик. Якуний хулосамизни эса бугунги сайловда яширин овоз бериш йўли орқали билдирдик.\nСайловда ўз конституциявий ҳуқуқидан фойдаланиш ниятида келган ҳар бир сайловчидан ана шундай фикрларни эшитдик.


Жаҳон 22:36 / 20.10.2021 85630\nМосква формати - 2017 йилда Россия воситачилигида Афғонистоннинг ўша вақтдаги ҳукумати ва толиблар вакилларини келиштириш учун ташкил этилган.\nМосквага делегацияга Афғонистон ислом амирлигининг иккинчи вице-премьери Абдул Салом Ханафий раҳбарлик қилди. Москвадаги учрашувларга аввалги ҳукумат вакиллари ҳамда АҚШдан ҳеч ким келмади. Фото: Владислав Шатило / РБК\nКремлдагилар толиблар билан алоқа ўрнатилишини Афғонистондаги вазиятни ва «Толибон»нинг кейинги ниятларини тушуниш истаги билан изоҳлаган. Президент Владимир Путиннинг матбуот котиби Дмитрий Песков «Толибон» Россия ҳамда жаҳоннинг бошқа давлатлари томонидан тан олинмаган бўлса-да, «де-факто толиблар Афғонистон ҳукуматини ифодалаши»ни айтиб ўтган.\nТолиблар делегацияси Москва марказидаги «Президент-отел»да қабул қилинди.\nТолибларнинг сиёсий офиси раҳбари Шаҳобиддин Диловар. Фото: Getty Images\nРоссия номидан музокараларда ташқи ишлар вазири Сергей Лавров иштирок этди. Толиблар вакилларига у «ҳурматли делегация» дея мурожаат этди.\nБундан олдин толиблар Москвага март ойида келишганди. Ёзда ҳаракат Афғонистонда ҳокимиятни ўз қўлига олди, «Толибон» жангчилари Кобул остонасига келганида собиқ президент Ашраф Ғани мамлакатдан қочиб кетганди.\nТолиблар учрашув аввалида музокаралар чоғида иштирокчи давлатлардан сиёсий ва иқтисодий ёрдам сўрамоқчиликлари ҳақида айтишганди.\nУчрашувда толиблар вакиллари уларни Афғонистоннинг қонуний ҳукуматида тан олиш учун барча шартларни бажаришгани ҳақида айтишди.\nРоссия ҳам, дунёнинг бошқа мамлакатлари ҳам ҳозирча улар томонидан тузилган янги муваққат ҳукуматни тан олгани йўқ.\nСергей Лавров Россия Афғонистонга инсонпарварлик ёрдамининг янги партиясини юборишини маълум қилди\n«Биз толиблар ҳаракатини - бу ҳақда ҳурматли делегация билан гаплашдик - Афғонистон ҳудудидан учинчи мамлакатлар манфаатларига, биринчи навбатда қўшни мамлакатлар манфаатларига қарши фойдаланилишига йўл қўймаслик линиясига қатъий риоя этишга чақирамиз, Марказий Осиё мамлакатлари - бизнинг дўстларимиз ва иттифоқчиларимиз», деган Лавров учрашув аввалида.\nУ янги ҳукумат томонидан мамлакатда ҳарбий-сиёсий вазиятни барқарорлаштиришга ҳамда давлат аппаратлари фаолиятини йўлга қўйишга қаратилган ҳаракатлар кузатилаётганини қайд этган, учрашув олдидан «Толибон» вакиллари билан Афғонистонда инсон ҳуқуқларига риоя этган ҳолда пухта ўйланган ижтимоий сиёсат олиб бориш масалалари муҳокама қилинганини маълум қилган.\nШунингдек, жаҳон ҳамжамияти Афғонистонга инсонпарварлик ёрдами жўнатиши кераклиги, мамлакатда янги инқироз содир бўлишининг олдини олиш чораларини кўриш зарурлиги таъкидланди. «Москва ҳам яқин вақт ичида ушбу мамлакатга инсонпарварлик ёрдами жўнатади», деди Лавров.\nЗамир Кабулов ва толибларнинг сиёсий офиси раҳбари Шаҳобиддин Диловар / Getty Images\nАфғонистон масаласи бўйича «Москва формати» йиғилишида толиблар ҳукумати халқаро миқёсда тан олиниши масаласи кўтарилди. Россиянинг Кобулдаги собиқ элчиси, айни вақтда Россия ТИВнинг Осиёдаги иккинчи департаменти директори бўлган Замир Кабулов бу хусусда тўхталиб ўтди.\n«Албатта бу мавзу кўтарилди, бусиз бўлмайди! Аммо барча, бизнинг ташқи ишлар вазиримиз ҳам бу қандай бўлишини айтди: шубҳасиз, бу вақт қачондир келади. Аммо бу вақт қачонки улар халқаро ҳамжамият кутган ишларни бажаришганида келади», дея унинг сўзларини келтиради «Интерфакс».\nШаҳобиддин Диловар. Фото: Владислав Шатило / РБК\nЎзбекистон президентининг Афғонистон бўйича махсус вакили Исматулла Эргашев толиблар томонидан бажарилиши керак бўлган шартларни санади. «Толибон» Доҳа келишувида ўз зиммасига олган мажбуриятларини бажариши, афғон жамиятининг барча сиёсий кучлари вакиллари иштирокида ҳукумат тузилиши, инсон ҳуқуқлари ва аёлларнинг фундаментал ҳуқуқлари таъминланиши, мамлакат ҳудудидан бошқа давлатларга таҳдид ва террорчилик мақсадларда фойдаланилмаслиги керак», деди у Sputnik учун берган интервьюсида.\nИсматулла Эргашев Замир Кабулов билан. Москва форматидаги учрашувда минтақанинг 10 мамлакати, жумладан Ўзбекистон, Покистон ва Эрондан вакиллар иштирок этди. Фото: Владислав Шатило / РБК\nАфғон делегацияси вакили - толиблар ҳукуматида ташқи ишлар вазири вазифасини бажарувчи бўлган Амир Хон Муттақий эса «Толибон» халқаро ҳамжамият уларни Афғонистоннинг қонуний ҳукумати деб тан олиши учун керак бўлган барча шартларни бажаргани ҳақида айтди.\n«Нима учун улар бизни расман тан олмаслиги керак? Биз Афғонистонни тўлиқ назорат қилмоқдамиз ва биз ҳукумат сифатида барча стандартлар ҳамда шартларга мос келамиз», деган Муттақий.\nТолиблар ҳукумати вакили, ташқи ишлар вазири в.б Амир Хон Муттақий. Фото: Владислав Шатило / РБК\n«Сўнгги 45 йил ичида илк марта Афғонистон таҳдидлардан холи бўлди. Биз Афғонистон ҳудуди бошқа давлатлар хавфсизлигига таҳдид солишда фойдаланмаслигини таъминлаймиз», - дея қўшимча қилган у (иқтибос РИА Новости агентлигидан).\nМуттақийнинг ўнг томонида толиблар ҳукуматида ахборот ва маданият вазири в.б бўлган Хайрулла Хайрхва ўтирди.\nЧапдан ўнгга: Хитойнинг БМТдаги доимий вакили ўринбосари Гэн Шуан, толибларнинг Қатардаги сиёсий ваколатхонаси раҳбари ўринбосари Қори Дин Муҳаммад ва Абдул Салом Ханафий. Фото: Владислав Шатило / РБК\nКабуловнинг сўзларига кўра, «Москва формати» иштирокчилари БМТга донорлар конференциясини уюштириш зарурлиги бўйича мурожаат қилади. «Биз етилиб келаётган гуманитар ҳалокатнинг олдини олиш учун афғон халқига ёрдам кўрсатишимиз зарур», деган у журналистларга.\nТолиблар меҳмонхона ресторанидаги тушлик вақтида. Фото: Sputnik\nДелегация раҳбари Абдул Салом Ханафий ОАВ вакилларига интервью бермоқда. Фото: Sputnik\nАбдул Салом Ханафий ОАВ вакилларига интервью бермоқда\nХанафий агар толибларнинг ҳукумати тан олинмаса, мамлакатда экстремистлар ўз таъсирини кенгайтириб боришидан огоҳлантирди.


18 август, 2020, 09:45\nТеглар:Эдинсон Кавани | Бенфика | ПСЖ\nУ жамоа топгани йўқ\nЗамонамизнинг энг зўр ҳужумчиларидан ҳисобланган Эдинсон Кавани ПСЖни тарк этганидан буён ҳали ўзига жамоа топгани йўқ. Албатта, маҳоратли футболчи қатор клублардан таклиф олмоқда, лекин унинг маоши катта экани шартномага эришишда асосий тўсиқ бўлмоқда.\nЯқинда уругвайлик ҳужумчи “Бенфика” билан уч йиллик шартнома тузаётгани ва португалияликлар унга йилига 8 миллион евро тўлашга рози бўлгани ҳақида хабарлар тарқатилган эди. Бунга ҳужумчи қуйидагича изоҳ берди.\n- Ҳа, мен кўп клублар сингари “Бенфика” билан ҳам музокара ўтказдим. Лекин ҳали ҳеч нарса ҳал бўлгани йўқ. Қўлимда тайёр шартнома бор, деб айта олмайман. Қайси жамоада ўйнашимни ўша клубнинг расмий хабарларидан билиб оласиз, - деди Кавани.\nКавани ПСЖ тарихида энг кўп гол урган ҳужумчи ҳисобланади. Ўтган мавсумда уругвайлик тўпурари 22 та учрашувда еттита гол урди.\nКавани МЮдаги дебют ўйинида собиқ жамоасига қарши майдонга тушиши мумкин


Миср термасининг машғулотларини томоша қилишга келганлар катта ифторликда қатнашишди\nМиср термасининг машғулотларини томоша қилишга келганлар катта ифторликда қатнашишиди\n20 мингдан ортиқ рўзадор Аҳмад ҳожи Қодиров жамғармаси уюштирган улкан ифторликда оғиз очишди. “Чеченистон юраги” масжиди ёнидаги майдонда тузалган дастурхон атрофида Ингушетия, Доғистон, Татаристон ва Грознийдаги “Аҳмад Арена” стадионида Миср футбол термасини машғулотларини томоша қилишга узоқ-фқиндан келган муҳлислар жамул-жам бўлишди. Ифторликнинг асосий таоми бўлган ошни Ўзбекистондан махсус чақиртирилган ошпазлар тайёрлаб беришди. Ифторлик билан бир қаторда “Фирдавс” тантаналар саройида саратон ва паралич хасталикларига чалинган, тиббий муассасалар ҳамширалари ва “Автойўлтаъмир” ишчилари ҳамда ва минтақадаги кам таъминланган оилалар учун алоҳида дастурхон ёзилди. Чеченистон раҳбари Рамзан Қодиров маълум қилишича, “Фирдавс” саройидан ҳеч ким қуруқ қайтмаган. 48 та оила янги квартиралар калити, қолганлар эса катта миқдорадги пул соҳибларига айланишди.\nЯланғоч ота жоме масжидида хатмона (фотолавҳалар)\nХабарингиз бор, Ўзбекистон «Қуръон мусобақаси-2018»да тиловат йўналиши ғолибларига икки кишилик, ҳифз йўналиши ғолибларига уч кишилик умра сафари сертификатлари ва ҳомийларнинг турли совғалари тақдим этилган эди. Ғолиблар ва уларнинг яқинлари 6 июнь куни мубораr умра сафарига йўл олган эдилар.\nЎтган куни муборак сафардаги ҳамюртларимиз Маккаи Мукаррамадаги “Ҳидая ҳаж ва умра” ширкати тамонидан ҳам эсдалик совғалари билан тақдирландилар.\nЭслатиб ўтамиз, қориларимиз 16 июнь куни Ўзбекистонга қайтишади.\nФармонга мувофиқ илк маротаба муборак Рамазон ҳайити муносабати билан ҳамда Ўзбекистон Республикаси Конституциясининг 93-моддаси 23-бандига асосан билиб-билмай жиноят содир этган, ҳозирги вақтда қилмишига чин кўнгилдан пушаймон бўлган ва тузалиш йўлига қатъий ўтган озодликдан маҳрум этиш жазосини ўтаётган 226 нафар фуқаро афв этилди.\nТошкент вилояти, Қибрай туманида жойлашган Саъдулла ота жоме масжидида хатмона (фотолавҳалар)\nБугун 12 Июнь, Муборак Рамазон ойининг ғанимат ўтиб бораётган 27-кунларидир. Тошкент шаҳридаги жоме масжидларда бу кеча ҳам Қуръони Карим хатмонаси яъни, Каломуллоҳнинг сўнгги суралари ўқилиб, чин ихлос ила дуолар қилинади.\nБугун 12.06.2018 санасида Тошкент шаҳридаги иккита масжидда Қуръони Карим хатмонаси якунига етади:\n1. “Муҳаммад Умар ўғли Зокир” жоме масжиди.\n(Манзил: Учтепа тумани, “Нишабариқ” маҳалласи, Ҳамкор кўчаси 18-уй. Тел. :+998 71 228-63-32, +99 873-48-08, +93 576-77-47)\nМасжид имом-хатиби: Оҳунжонов Зокиржон\nҚорилар: Азимбаев Алихон Зохидхоновичч, Зоҳидхонов Абдулборийхон Алихон ўғли\n2. “Коҳ ота” жоме масжиди.\n(Шайхонтоҳур тумани, Коҳ ота кўчаси 105а-уй. Тел.: +998 97 711-36-22, 170-79-03)\nМасжид имом-хатиби: Пирназаров Абдуҳаким\nҚорилар: Ғоибов Шамсиддин Муйиддинович, Жалилов Аббосқори Неъматуллоҳ ўғли.\nХатми Қуръондан кейинги дуолар мустажобдир. Рамазоннинг энг баракотли онларини қўлдан бой берманг азизлар.\nМанба: ЎМИ Тошкент шаҳар вакиллиги Матбуот хизмати\nУмар исмли болакай ва унинг Исломдаги ҳаёти ҳақидаги “Мусулмонлар” болалар китоби “Ёш исёнкорлар” адабиёт мукофотини қўлга киритди. Лондонда туғилиб ўсган Заниб Миан қаламига мансуб ушбу асар Умарнинг Исломдаги ҳаёти, ёш болакайнинг мусулмон бўлганлиги боис янги мактабдошлари томонидан таҳкирланиши ва шунга қарамай у Исломда, иймонда собитқадам бўлиши ва мусулмонлигидан фаҳрланиши тўғрисидаги ҳикоядир. “Бу жамиятда Ислом ва мусулмонлар ҳақида шаклланиб бораётган салбий дунёқарашдарга қарши жуда ажоийб ва самарали усулдир. Ушбу китобни имкон қадар кўпроқ болалар ўқишини тавсия этаман” дейди номзодлар ҳаками Патрис Лоуренс.\nТунис футбол терма жамоасининг яримхимоячиси Вахби Хазри жамоадошларининг Жаҳон чемпионатига кўраётган тайёргарлиги ва терманинг олдида турган вазифалар ҳақида сўзлаб бераркан, жумладан шундай деди: “Рўза оғиз машғулот ўтказиш жуда оғир, аммо жамоамизнинг руҳий ва жисмоний ҳолати яхши. Гуруҳдан кейинги босқичга чиқиш учун Англия ва Бельгия термаларида кўпроқ имконият бўлса-да, биз юқори натижаларни кўзламоқдамиз”. Чемпионат доирасида Тунис термаси Англияга қарши 18 июнь, Бельгия билан 23 июнь ва Панама билан 28 июнда ўйнайди.


Жамшид Каримов: Ислом Каримов ўғлини урушга юбормоқчи бўлган (интервью, 3-қисм) | ЎТЮРАКЛАР КЛУБИ\nЖамшид Каримов: Онам Маргарита Турсуновна Муродова-Каримова Самарқанд вилоятининг Каттақўрғон шаҳрида 1936 йили дунёга келган. 2008 йили 72 ёшида оламдан ўтди. Биласиз, Самарқандда тутқунликда бўлганимда, онамнинг дафн маросимига мени қўриқчилар назоратида олиб келишган. Уч кун ўтиб, яна ўша зиндонга олиб кетишган.\nОнам Жиззахда яшади ва шу ерда тупроққа қўйилди.\nСуратда: Евгения Куликова\nСуратда: Арслон Каримов ва Маргарита Каримова. Гулистон, 1973 йил\nИслом Каримов президент бўлганидан кейин опам у томонга ўтди. Унинг режимини қабул қилди. Бу бизга худди Гитлер янги ҳокимиятга келган даврни эслатарди. “Гитлернинг нацистлар партияси билан бирга бўласанми ёки йўқ” каби янграрди. Чунки, Ислом Каримовни биров билмаса ҳам бизлар яхши биламиз-ку. Опам ҳамма нарсани кўра-била туриб, “ҳа” деди. Мен қатъий, “йўқ” дедим, вассалом! Шундан кейин йўлларимиз таг-томири билан икки томонга ажраб кетди.\nБу эрлари билан ярим йил яшаб-яшамасдан ҳаммасини улоқтириб ташлаган. Пулдор, тадбиркор бўлган бу эркаклар ичида бир туманни ҳокимидан тортиб, жиноят оламининг “корчалонлар”игача бор. Уларнинг катта-кичик бизнесларини, мол-мулкларини тортиб олиб, ҳаммасини кетига тепиб ҳайдаган. Бу ёғи Гулноранинг усули, ўзингиз биласиз.\nЗафар анча йиллар олдин Самарқанддаги ишлари йиғиштириб, Тошкентга кетганди. У ерда ҳам иши юришмай, яна Самарқандга қайтиб келган. Уни 2005 йилдан бери кўрганим йўқ. Унинг биринчи хотини ҳам тожик бўлиб, уч қизи бор. Мен болаларини кўрмаганман. Зафар биринчи хотини билан ажрашиб, иккинчи марта ёш ўзбек қизга уйланган. Бу никоҳдан бир ўғли бор. Бахтга қарши бу аёли тузалмас оғир касаллик билан вафот этган.\nЗафарнинг ундан кейинги тақдирини билмайман. У аввал тадбиркор эди. Бир муддат Солиқ идорасида ҳам ишлаган. Гулбаҳор каби Зафар ҳам Самарқандда роса “ҳунар”ларни кўрсатгандан кейин унинг устидан ҳам жуда кўп шикоятлар бўлган. Шундан сўнг “буюк доҳий” уни ҳам ишдан олиб ташлаган.\nНаргиза онамнинг дафн маросимига келганда“қамоққа қандай тушган бўлсанг, шундай тарзда ўзинг чиқасан. Сенга ҳеч ким ёрдам бермайди, билиб қўй!”, деганди менга. Аввал айтганимдек, улар юқорига кўтарилгани сари совуқлашиб кетишган. Уларда меҳр-оқибат, одамгарчилик, деган тушунчалар йўқ.\nДарвоқе, бир гап эсимга тушиб қолди. “Усмон Ҳақназаров” тахаллуси остида ёзадиган кишининг бир пайтлар “Ўзбекистонни яҳудийлар бошқаряпти. Ислом Каримовнинг биринчи хотини ҳам яҳудий”, деган иддаолари мутлақо ёлғон эканлигини, фурсатдан фойдаланиб, айтиб ўтмоқчиман. Наталья Петровна яҳудий эмас. Бу ғирт ёлғон ва бўҳтондир. Бир пок аёлнинг хотирасига бундай туҳмат қилиб бўлмайди.\nЯна бир гап: бугун қамоқда қолаётган журналист Бобомурод Абдуллаевнинг айнан “Усмон Ҳақназаров” эканлигига, умуман, ишонмайман! Бобомурод бундай гапларни ёзадиган одам эмас. Мен уни яхши биламан…\nPowered by WordPress | Theme Designed by: r4-usa.com | Thanks to linker 3ds, http://www.r4-3ds.fr/ and this one


Жек Ритчи (1922-1983; АҚШ) | www.ziyouz.uz\nБош саҳифа Жаҳон насри онлайн антологияси Жек Ритчи (1922-1983; АҚШ)\nРубрика: Жек Ритчи (1922-1983; АҚШ)\nЖек Ритчи (Жон Жорж Ритчи) 1922 йили АҚШнинг Висконсин штатида туғилган. Иккинчи жаҳон урушидан сўнг Ритчи ёзувчилик фаолияти билан шуғулланишга киришади. Унинг биринчи ҳикояси «Ҳар доим мавсум»ни у 1953 йили «Нью-Йорк дейли ньюс» газетасига сотади. Жек Ритчи 1983 йили 61 ёшида вафот этади. Ундан 300 дан ортиқ ҳикоя ва қиссалар қолган.Ўлимидан сўнг 1987 йили «Йўлбарс ороли» романи чоп этилган.\nЖек Ритчи. Ғаройиб вазият (ҳикоя)\n— Айбдор эмас, — қатъий оҳангда деди Генри Уатсон.Стэнли Вэттер сўрашда давом этди.— Ротуэлл?— Айбдор.— Женкинс?— Айбдор.— Коулмен?— Айбдор, — эълон қилдим мен.Шундан сўнг ўн бир нафар ҳакамлар Уатсонга тикилиб қолишди.— Демак, мен ҳукм чиқаришим керак, — деди Вэттер. — давоми…\nРукнларЖек Ритчи (1922-1983; АҚШ)\nЖек Ритчи. Статистика барибир статистика-да! (ҳикоя)\n-Мен ҳам шу мамлакатнинг фуқаросиман ва солиқ тўлайман!-қичқирдим мен.-Ҳамма нарсани олдингидек қилиб тиклаб беришларингни талаб қиламан!-Ўзингизни босинг, жаноб Уоррен,-деди сержант Литтлер истеҳзо билан.-Тиклаймиз. Бирор нима топиш ёки топмаслигимиздан қатъи назар.У «бирор нима» деганда полиция икки соатдан бери излаётган хотинимнинг жасадини давоми…\nЖек Ритчи. Одам ўғрилари (ҳикоя)\nАдам Карлсоннинг қулоғига итнинг ҳуриган овози базўр чалинди, орадан ўн беш сония ўтиб эса учиб ўтаётган самолётнинг товуши келди. Двигателлар товуши бирдан баландлаб, сўнг эшитилмай қолди. Самолёт шундоққина уй устидан учиб ўтганди. У соатга қаради: тунги иккию ўттиз икки.Адам каравотга давоми…\nЖек Ритчи. 14-бомба (ҳикоя)\nКаттагина тўртбурчак қути юкларни қабул қилиш бўлими олдидаги бўм-бўш жойда турарди. Бу кейинги олти йилдаги ўн тўртинчи қути бўлиб, бизнинг вазифамиз жабрланувчилар бўлмаслигига эришиш эди. Биз Пит билан биргаликда арқоннинг нариги тарафида турган оломонни кузатардик. Бизнинг асосий ишимиз тўпланганлар ичидан давоми…\nЭълонлар бўлимидаги жувон матнни ўқиб чиқиб, уни кўчириб олди ва менга нигоҳ ташлади.-Буни худди шундай чоп этиш керакми?..-Ҳа. Жавоблар учун абонент қутисига ҳам буюртма бермоқчиман.«Гералд Жорнел» газетасига бермоқчи бўлган эълоним қуйидаги мазмунда эди: «Сиз турмуш ўртоғингиздан зерикдингиз ва ундан қутула давоми…


Ўзбекистонда болалар ҳуқуқлари ҳолати БМТ томонидан таҳлил қилинади - Халқ сўзи\n16:51 20 Июнь 2018 Жамият\nЯқинда БМТ Бола ҳуқуқлари бўйича қўмитаси тавсияларининг бажарилишини таҳлил этиш бўйича Мувофиқлаштирувчи кенгашнинг навбатдаги йиғилиши бўлиб ўтади. Бу ҳақда "Халқ сўзи" мухбири Мавжуда Холматова Хотин-қизлар қўмитаси маълумотларига таяниб хабар бермоқда.\nТаъкидланишича, Мувофиқлаштирувчи кенгаш йиғилишида БМТ Бола ҳуқуқлари бўйича қўмитаси тавсияларининг бажарилиши бўйича Миллий ҳаракатлар дастури таҳлил этилади. Бу жараёнда қирққа яқин давлат ташкилоти ва хорижий ҳамкорлар иштирок этиши кутилмоқда.\nАйни пайтда Ташкилий гуруҳнинг дастлабки учрашуви бўлиб ўтди. Учрашувда тадбирга тайёргарлик ишларининг бориши муҳокама қилинди. Хотин-қизлар қўмитаси ушбу тадбирдан сўнг Ўзбекистонда болалар ҳуқуқлари таъминланиши борасида ташкилотлараро ижтимоий ҳамкорликни янги поғонага кўтарилишига умид қилмоқда.\nҚўмита ахборот хизматининг маълум қилишича, Мувофиқлаштирувчи кенгаш йиғилишининг кун тартибидан, шунингдек, мигрант оилалар фарзандларини ҳимоя қилишнинг энг муҳим жиҳатлари муҳокамаси ҳам ўрин олган.


Тожикистонда кардиохирург “салафийлар билан алоқаси учун” қамоққа ҳукм қилинди – mulkdor.com\nТожикистонда кардиохирург “салафийлар билан алоқаси учун” қамоққа ҳукм қилинди\nNovember 28 2017, 04:11 ЖамиятМинтақаХабарлар\nТожикистон суди кардиохирург Абдумалик Саломовни мамлакатда фаолияти тақиқланган диний ҳаракат билан алоқа қилганликда айбдор деб топди ва беш ярим йил муддатга озодликдан маҳрум қилди.\nУ билан бирга икки нафар ҳаммаслаги ҳам судланди — улардан бири беш йил, иккинчиси эса беш ярим йил қамоққа ҳукм қилинди.\nҲукм ўтган ҳафта охирларида Хўжанд шаҳар суди томонидан ўқилди. Судланувчилар Тожикистон Жиноят Кодексининг “Экстремистик ташкилот фаолиятида иштирок этиш” моддаси бўйича айбдор деб топилдилар. Саломовнинг қариндошлари у ўзига қўйилаётган айбловларни инкор қилаётганини журналистларга айтишган эди. Хўжанддаги суд идораларидаги манбанинг айтишича, Абдумалик Саломов билан бирга судланувчилар ўриндиғида унинг икки таниши ҳам ўтирди.\nСўғд вилоят Юрак-қон томир жарроҳлик марказининг 41 ёшли кардиохирурги Абдумалик Саломов, унинг синфдоши ва таниши шу йилнинг август ойида Тожикистонда фаолияти тақиқланган “Салафийлар” диний ҳаракати билан ҳамкорлик қилиш гумони билан ҳибсга олинган эди. Терговчиларнинг тасдиқлашларича, уларнинг ҳар учаласи Сўғд салафийларини ташкил қилишган.\nСаломов — Тожикистон Тиббиёт университетини битирган. Ўн йилга яқин Москвада истиқомат қилган, юртига 2015 йилда қайтиб келган. Саломовнинг ҳамкасблари ҳибсга олиш кутилмаган ҳол бўлганини айтишмоқда.\nТожикистон Олий суди 2009 йилда “Салафийлар” ҳаракатини экстремистик ташкилот дея тан олган ва мамлакатда унинг фаолиятини тақиқлаган.\nТожикистонда фоҳишалар нарҳи 25-30% арзонлади\nТожикистонда сўнги йилларда жинсий ҳизмат кўрсатувчиларнинг нарҳи 25-30% арзонлади. Ҳуқуқни ҳимоя қилувчиларнинг маълумотига қараганда, бунга интим ҳизматдан фойдаланган ...\nЖамиятJanuary 11 2019, 05:01\nЭнергетика вазири алишер султоновнинг ваъдалари ...\nЭсласангиз, аҳоли ўртасида электр ва газ нархининг кескин кўтарилиши ҳақида гап-сўзлар болалаб кетгандан кейин энергетика вазири Алишер Султонов расмий изоҳ берганди: «Яқинда ...\nЖамиятJuly 31 2019, 07:07\nШаҳарда итларга вовуллаш тақиқланди\nФранция шимолидаги Фёкер шаҳри мери маҳаллий итларга баланд овозда вовуллашни тақиқлади. Бу ҳақда «Лига Новости»га таяниб “Дарё” нашри ёзмоқда. Иллюстратив фото Бу ...\nДунёFebruary 16 2019, 02:02


Гарчи вазифамизга кирса-да, ҳатто ваколатимиз бўлса-да, бир хонадоннинг эшигини тақиллатиш, уй эгаларининг шахсий ҳаётига доир масалаларни муҳокама қилиш осон эмас. Ахир, оила сирини, нозик муаммоларини биров билан баҳам кўришни ким ҳам истайди дейсиз.\nШундай бўлса-да, саъй-ҳаракатларимиз билан қайсидир оиланинг муаммосига ечим топсак ёки уларга маслаҳатимиз билан далда бериб, тўғри йўл кўрсатиб, ажрашишдан асрашга сабабчи бўлсак, кўнглимиз тоғдек юксалади. Бир оиланинг ярашиб кетиши — ундаги ҳали ҳаётнинг аччиқ-чучугини тотмаган, меҳрга муҳтож норасидаларни тирик етимликдан, кўнгли яримликдан асраб қолиш дегани. Зиммамиздаги вазифанинг масъулияти ҳам, шарафи ҳам шунда аслида.\n...Ажрашиш учун ариза бериб, уч йилдан буён алоҳида яшаётган оилани муросага келтириш учун анчагина тер тўкишимизга тўғри келди. Келин шунча вақт оралиғида онасининг уйида яшаган. Оиланинг бу қадар узоқ айрилиқда яшашига сабаб бўлган муаммо ўта жўн: арзимаган масала чўғ каби пуф-пуфлаб аланга олдирилганидадир.\n1988 йилда туғилган Камолиддин (исмлар ўзгартирилган) ва унинг турмуш ўртоғи 1991 йилда туғилган Лолахоннинг турмуши ёмон эмас эди. Улар иккиси ҳам мавсумий ишчи бўлиб ишлар, Лолахон келин бўлиб тушган хонадон об-ҳавосига ҳам мослашиб улгурганди. Эҳтимол, бошқалар аралашмаганда турмушнинг оддий синовлари билинмай ҳам кетарди.\n«Чиққан қиз чиғириқдан ташқари» дейишади. Оддий келишмовчиликдан аразлаб уйига кетиб қолган Лолахонга онаси тўғри йўл кўрсатиш ўрнига пашшадан фил ясаб юборади. Лолахоннинг отаси хорижга ишга кетгани боис қизининг оиласидаги кўнгилсизликдан бехабар қолади. Тизгин буткул ўзининг қўлига ўтган она қизини оиласига қарши «ўқита» бошлайди.\n— Бир эмас, учта қайнсинглинг бор. Уй ишларини ўшалар қилсин. Сен ишда чарчайсан.\nХуллас, аслида оддий супур-сидир, куйдир-пиширдан чиққан келишмовчилик она томонидан бўрттирилиб, катта муаммо қилиб кўрсатилади. Кўп ўтмай, дунёга келган чақалоқ ҳам тошбағир бувисининг кўнглини юмшатолмайди. Ёшларни яраштириш, келини ва набирасини олиб кетиш илинжида келган Камолиддиннинг отаси айтган сўзи оғзида қолади:\n— Майли, қизим қайтиб боради. Лекин уларнинг рўзғорини бўлак қилиб берасиз. Алоҳида яшашади, — дея шарт қўяди қуда хола.\nКамолиддин оилада ёлғиз ўғил бўлса, сингиллари эртага узатилади-кетади. Ахир, шу уй-жой уники. Қанақасига бўлак яшаши мумкин. Қолаверса, гулдек набирасини ўзлари эркалаб ўстиришни истайди. Боши қотган ота нажот истаб, маҳалла фуқаролар йиғинига боради. Лекин афсуски, маҳалла кайвонилари-ю оқсоқолнинг тушунтиришлари ҳам қуда холани эгардан тушира олмайди.\nВақт можаролар тугашини кутиб ўтирмайди. Ғизиллаб ўтади-кетаверади. Ҳаш-паш дегунча чақалоқ уч ёшга тўлиб қўйди. Аммо норасиданинг ота-онаси ажрашишга берган аризасини қайтариб олмади.\n«Оила» илмий-амалий тадқиқот марказининг Хоразм вилояти бошқармасида бу оиланинг тақдири муҳокама этилди. Уларга тўғри йўл кўрсатиш, ҳаётини изга тушириш бўйича мутахассислар, психологлар томонидан таклифлар берилди. Аввал ёшлар ўзи яшайдаган тумандаги ФҲДЁ бўлими қошида оила қурувчи ва оиласида маслаҳатга муҳтож ёшлар учун ташкил этилган ўқув-семинарларига жалб этилади. Бошида чақирилгани учун мажбуран келган ёшлар бу ерда муаммосига жавоб топиб ярашиб кетган оилаларни кўргач, мутахассисларнинг дўстона маслаҳатларини тинглагач, умид боғлашдими, ҳар куни астойдил қатнай бошлашди. Боз устига, бу ўқув машғулотлари анчадан бери айрилиқда яшаётган ёшларнинг яна бирга ёнма-ён ўтиришига, суҳбатлашишига, муносабатларида илиқлик пайдо бўлишига имкон яратди.\nКатталарни эса, «Оила» маркази ва ҳамкор ташкилотлар мутахассислари муросага келтиришга ҳаракат қилишди. Ҳар икки хонадоннинг ҳам эшикларини такрор-такрор тақиллатишдан эринишмади. Бундай айрича яшаш бизнинг менталитетимизга ёт, оиланинг шаънига ярашмаслиги, ажрашишдан бахт ҳам, барака ҳам топиб бўлмаслиги тушунтирилди. Лолахоннинг онаси билан ҳам тил топишиш уддаланди.\n«Айтинг, қизингизнинг ота уйида яшаши яхшими? Халқимиз онасини кўриб қизини ол, дейди. Маломати биринчи галда сизга келмайдими? Қўшни эшитса, қўшади, овул эшитса, ошади. Агар ёшлар шундай яшайверса, эл уларнинг ҳолини эсдан чиқаради, деб ўйлайсизми? Биз икки томонни ҳам ўрганиб, ажрашишга арзигулик бирон сабабни тополмадик. Уларга сиздек кайвони онахон маслаҳат бериб, тўғри йўлга солмаса, улар ўзи мустақил ярашармиди?»\nХуллас, шу каби гаплар билан келиннинг онасига ойна тутдик. Ўзининг айбларини тушунди, хатосини англаб етди. Бу орада эр-хотин ҳам ўқув машғулотларидан ўзига сабоқ олишган, оиланинг қанчалар улуғ ва муқаддас неъмат экани, турмушда эрнинг ҳам, хотиннинг ҳам ўз бурчи, мажбурияти бирдек масъулиятли экани, айниқса, фарзанднинг ҳаёти учун жавобгар эканини тушуниб етганди.\nЖорий йил октябрь ойининг охирида Камолиддин билан Лолахон ажрашиш учун берган аризасини қайтариб олди. Яқинда Лолахон уйидаги меҳмондорчиликка бизни таклиф қилди. Бордик. Эндигина дастурхонга ўтириб, дуога қўл очганимизда, дарвозада машина сигнал берди. Ундан Камолиддин тушди-да, дарров машинанинг орқа эшигини очди. Лолахоннинг ота-онаси қўлида нон тугилган дастурхон кўтариб, кириб келишди. Қудалар очиқ юз билан кўришдилар.\nОшхона ва меҳмонхона ўртасида қушдай учиб чой ташиётган Лолахонни имлаб, секин гап сўрадик. У эса, ҳовлида боласини эркалатиб ўйнатиб ўтирган эрига қараб қўйди-да, уялиб жавоб берди: «Қайин уйи қаттиқ экан, қатламаси тотлик экан…\nЁшларнинг юзидаги қувончни, қудаларнинг бир-бирига илиқ муомаласини, кичкинтойнинг отаси билан велосипедини ҳайдаб завқланишини кўриб, хайрли ишимизнинг натижасидан кўнглимиз тўлди. Ахир, бу оила ажрашиб кетганида улар ҳозиргидек бахтни туярмиди? Демак, бошлаган йўлимиз тўғри, амалимиз савоб. Ҳали улар каби яна қанча оилаларни тўғри йўлга солиб, ҳаётини изга туширишга ҳиссамизни қўшишимиз, бахтли кунларига гувоҳ бўлишимиз керак.\n«Оила» илмий-амалий тадқиқот маркази Хоразм вилояти бошқармаси бошлиғи\n10:56, 17.05.2019 ✔15\n10:55, 17.05.2019 ✔13\n11:36, 26.04.2019 ✔63\n✔ 15  10:56, 17.05.2019\n✔ 13  10:55, 17.05.2019\n✔ 63  11:36, 26.04.2019\n✔ 72  11:35, 26.04.2019\n✔ 94  11:38, 19.04.2019


Posted on 10/09/2009 by TURONZAMIN\nЮЛДУЗ ВА ЮЛДУЗНИ УРМОҚЧИ БЎЛГАНЛАР\n9 Октябр, 2009 йил\nБугун Нобел қўмитасининг кулгили қарори ҳақида ёзаман деб тургандим, қарасам Интернет шундай ҳам бу борадаги танқидий фикрлар ва мулоҳазалар билан тўлиб кетибди. Айниқса, инглиз тилида ёзадиганлар аллақачон ҳамма гапни айтиб, Нобел қўмитаси Тинчлик борасида Обамани ғолиб деб эълон қилишини савол остига қўйиб улгуришибди.\nДемак, байроқни илиб кетишибди деб турсам, электрон почтамга “Эзгулик” жамиятидан хат келди. Хатга Ислом Каримовни мақтаб қаҳрамон бўлган ва 1999 йил 16 феврал воқеаларининг эртаси куни “Алматов, буларнинг бошини сапчадек узиб ташланг!” деб қўлга олинган диндорларни кўрсатган шоир Абдулла Ориповнинг оиласи билан боғлиқ прес-релиз илова қилинган экан.\nАбдулла Ориповнинг юқоридаги гаплари ўша кезда Ўзбекистон телевидениеси орқали ҳам кўрсатилган ва кейин 1999 йил воқеалари ҳақида ҳужжатли филмга ҳам киритилган. Бу ҳужжатли филм архивимда сақланган ва баъзан бирор сабаб билан уни кўрсам, халқ шоирининг бу гапи менга Каримовнинг “Керак бўлса, икки юз кишини отиб ташлаймиз” деган ҳайқириғини эслатади.\nДарвоқе, гап бошқа мавзуда эди. Гап “Эзгулик” жамияти юборган ҳужжат ҳақида. Унда жумладан шундай дейилади׃\n“Кейинги пайтларда ҳукумат амалдорларининг фарзандлари содир этаётган қонунбузарлиг-у, жиноятлар билан боғлиқ миш-мишларга қулоқларимиз кўникиб қолди. Бироқ йирик жамоат арбоблари, юриш туриши-ю, хулқи билан кишиларга идеал бўлувчи шахсларнинг фарзандларидан ола чиқса ғалати туюларкан. Ўтган йилги релизларимизда Қаҳрамон шоиримиз Эркин Воҳидовнинг ўғли Хуршиднинг бир қатор коррупцион жиноятларни содир этганликда айблангани хусусида айтгандик. Афсуски, гал элимизнинг ардоқли адиби Абдулла Ориповга келган кўринади. Бир томондан қонунларимизда биров бировнинг айби, жинояти учун жавобгармас, дейилади, лекин барибир шарқликмиз-да, фарзандларнинг ноқобиллиги одамга оғир ботаркан.\nЎзбекистон инсон ҳуқуқлари “Эзгулик” жамиятига Абдулла Орипов тарбиялаган қизнинг дастидан бир эмас, икки эмас, нақ 12 нафар фуқаро мурожаат қилди. Ўтган йиллардагини ҳам ҳисобга олсак, бу рақам 20 нинг қорасини тортади. Шикоятчиларга кўра, шоирнинг таниқли тележурналист қизи Юлдуз Орипова кўпчиликка фириб бериб, уларнинг пул ва бошқа товар моддий бойликларини алдов йўли билан ўзлаштирибди. Буни қарангки, офисимизга келган шикоятчиларга илк саволимиз “Абдулла акага учрашмадингларми?” бўлди. Ўзларини ҳақоратланган каби ҳис қилган шикоятчилар “У киши дардимизни эшитмади ҳам, аксинча, уйидан ҳайдаб солди” дейишди. Сўнг расмиятчиликка ўтилди, эшитинг.\nЮлдуз Орипова ўзининг Самарқанд вилояти Булунғур тумани ХТБга қараши тил ўргатиш маркази директори Нодира Хўжаёрова воситасида Тошкент шаҳар Бобур кўчаси 87/1-б-уйда яшовчи педагог Шофозил Ғойибназаровдан 25 000 АҚШ доллари, Булунғур тумани Соҳибкор ф/й.да яшовчи Саъдин Ибрагимовдан 8500 АҚШ доллари, қибрайлик Ғанишер Иргашевдан 2000 АҚШ доллари, чирчиқлик Муҳаббат Диловаровадан 2500 АҚШ доллари (ва ҳоказо) миқдоридаги пулларни талабаларни олий ўқув юртларига киритиш баҳонаси билан олиб, қайтариб бермаётир…”\nАввало бу мавзуни кўтаргани учун “Эзгулик”ка раҳмат. Модомики, гап бизнинг ўзбеклигимиз ва ахлоқий нормалар ҳақида бораётган экан, шу ҳужжат баҳонасида бир нарсани айтмасдан иложимиз йўқ.\nБугун баъзилар пора берганларнинг ҳаммасини бечоралар дейишади. Бечоралари ҳам бордур? Лекин фалон-фалон миқдорда долларни топиб берган одамни бечора дейиш қийин.\nПора бермаса олийгоҳга кира олмайди, ҳамма жойда фақат пора билан кирилади ва айб асосан пора олувчиларда дейдиганлар ҳам бор.\nЛекин бутун халқ пора бермаса, улар кимни ўқитадилар? Талаба бўлмадими, улар ишларидан айриладилар-ку? Қолаверса, пора бермаганга йўл йўқ, деган гапга қўшила олмайман.\n1972 йил. Мактабни битириш арафаси. Синф кураторимиз Зикриёева уйимизга келиб онамдан 300 сўм сўради.\n-Мени директоримиз Бадриддин Зайниев юбордилар. Ўғлингиз мактабнинг энг аълочи ўқувчиси. Лекин “Олтин медал” учун РайОНО шунча харажати бор деяётган экан,-деди у.\nРаҳматли онам рози бўлдилар. Аммо мен жанжал қилдим. Чунки оиламизнинг аҳволи менга аён эди. 42 ёшли онам камқонли касали билан оғриган ва бу лейкомия саратонига айланган эди. Йилда олти ой касалхонада даволанардилар.\nХуллас, ҳалиги пулни биз бермадик ва баҳолари мендан бироз орқада бўлган синфдошим Рафиқ Аҳадов (у кейинчалик Йўл қурилиши олийгоҳида ўқиб, бу соҳада ишламади, балки миршаб бўлди-ЖМ)нинг отаси берибди. У доктор эди. Яхши топарди.\nЎша йили онам вафот этдилар. Биз иқтисодий жиҳатдан жуда қийин аҳволда қолдик. Лекин мен ТошДУга ўқишга кирдим. Раҳматли профессор Очил Тоғаев (асли қашқадарёлик-ЖМ) бу ерга “танкаси” бўлмаганлар ҳам ўқишга киради, деб ёзган очеркимни ўқиб бергани эсимдан чиқмайди.\nДемоқчиманки, пора бермасдан ҳам яшаш мумкин. Шунинг учун менимча, бундан кейин халқимизга масаланинг ана шу томонини ҳам кўрсатишимиз керак. Яъни, порахўр, ярамас юлдузлар ҳақида гапиришимиз шарт ва айни баробарида юлдузни урмоқчи бўлганлар ҳақида ҳам сўз юритиш пайти келган. Гарчи бу кўпчиликка ёқмайдиган мавзу бўлсада…\n« Нуқтаи назар Обама Нобелни олди! »


Корхона ўз фаолияти самарадорлигини ошириш орқали рақобатда муваффақиятли бўлиши мумкин. Бунинг учун корхонани тўғри бошқариш талаб этилади. Бошқарувининг энг муҳим элементи эса - ташкилотнинг хўжалик фаолиятини таҳлилидир.\nТаҳлил натижалари асосида онгли бошқарув қарорларини қабул қилиш ва корхонани ривожлантиришнинг стратегик режасини ишлаб чиқиш мумкин бўлади.\nАгар Сиз бизнесингизни ташҳисдан ўтказиб ҳақиқий (нафақат молиявий) ҳолатини билмоқчи бўлсангиз, биз 7 асосий ва 48 муҳим кўрсаткичларини тўлиқ таҳлил қиламиз ва корхонангизнинг самарадорлигини ошириш бўйича таклифларимизни тақдим этамиз.


ЎзА - "Ягона дарча" – тадбиркорлар учун қулайлик\n"Ягона дарча" – тадбиркорлар учун қулайлик\n04.04.2017 17:26 Чоп этиш версияси\nПрезидентимиз Шавкат Мирзиёевнинг 2017 йил 1 февралдаги "Тадбиркорлик субъектларига давлат хизматларини кўрсатиш механизмларини такомиллаштиришга доир қўшимча чора-тадбирлар тўғрисида"ги қарорига биноан туман ва шаҳар ҳокимликлари ҳузуридаги “Ягона дарча” марказлари Ўзбекистон Республикаси Адлия вазирлиги тасарруфига ўтказилди. Бу “Ягона дарча” марказларини самарали бошқариш, уларнинг фаолиятини ва бошқа давлат органлари билан ўзаро ҳамкорлигини ташкил этишга нисбатан тизимли ёндашувни белгилаш имкониятини беради.\nМамлакатимиз ишбилармонларининг оғирини енгил қилаётган мазкур марказлар фаолияти билан яқиндан танишиш мақсадида пойтахтимизнинг Олмазор туманида жойлашган «Ягона дарча» марказида бўлдик.\n– Мамлакатимизда тадбиркорлар учун кенг имкониятлар яратилган, – дейди Олмазор туманида истиқомат қилувчи якка тадбиркор Мавлуда Шоматова. – Кўпдан буён аёлларимиз учун миллий либослар, бежирим буюмлар ишлаб чиқаришга мўлжалланган тикув цехини очишни режалаштириб юрган эдим. Мана, кўриб турганингиздек қисқа фурсат ичида барча масалалар ижобий ҳал бўлди. Энг муҳими, мен энди қонуний тадбиркорман. Яратиб берилаётган қулайликлардан миннатдормиз.\nПрезидентимиз қарори асосида ишлаб чиқилган чора-тадбирлар дастурида барча турдаги рўйхатга олиш ва рухсат бериш тартиб-тамойилларини соддалаштириш, турли давлат хизматларидан фойдаланишни янада кенгайтириш масалалари кўзда тутилган. Шу билан бирга, давлат хизматларидан фойдаланишда турли тўсиқларни бартараф этиш, очиқликни таъминлаш соҳада долзарб аҳамият касб этади.\nПойтахтимизнинг ўн битта туманидаги “Ягона дарча” марказлари орқали аҳолига 16 турдаги хизматлар кўрсатилаётир. Тадбиркорларнинг давлат рўйхатидан ўтиши, муҳандислик-коммуникация тармоқларига уланиш, ер участкаларига бўлган ҳуқуқни давлат рўйхатидан ўтказиш, ташқи рекламани жойлаштириш, турар жойни нотураржойга айлантириш каби масалалар ушбу масканларда ҳал этилмоқда. Тошкент шаҳар адлия бошқармаси бўлим бошлиғи Камол Холиқовнинг маълумотига кўра, жорий йилнинг январь-февраль ойларида пойтахтимизда бу каби хизматлардан фойдаланаётган юридик шахслар қарийб 2 мингга етди.\n– Мамлакатимизда “Ягона дарча” марказларини бошқаришнинг самарали тизими яратилди, – дейди Олмазор тумани «Ягона дарча» маркази бош мутахассиси Жасур Саидхўжаев. – Адлия идоралари марказ фаолиятига умумий раҳбарлик қилиб, тадбиркорлик субъектларига давлат хизмати кўрсатишга оид қонунчиликка риоя этилиши устидан назоратни амалга оширади. Бу марказ фаолиятини бошқариш ва давлат органлари билан ўзаро самарали ҳамкорликни янада мустаҳкамлашга хизмат қилади. Марказларни қайта ташкил этиш бўйича ҳар бир туманда ишчи гуруҳи, уларга услубий ёрдам бериш ва фаолиятини мувофиқлаштириш мақсадида идоралараро шаҳар ишчи гуруҳи шакллантирилгани айни муддао бўлди.\nМарказларга келган тадбиркорларга ахборот бўлимининг ўзидаёқ давлат хизматларини кўрсатиш тартиби ва муддатлари тўғрисида бепул маълумот берилмоқда. Ҳар бир марказ юксак салоҳиятли, ҳуқуқшунослик, иқтисод, солиқ ва молия соҳаларида етарли малакага эга бўлган, ахборот-коммуникация технологияларини пухта эгаллаган кадрлар билан таъминлангани иш самарадорлигини оширмоқда.\n– Туманимиздаги “Ягона дарча” марказига бино ва иншоотларга бўлган ҳуқуқимни давлат рўйхатидан ўтказишни сўраб, мурожаат қилдим, – дейди Олмазор тумани «Ислом ота» маҳалла фуқаролар йиғинида истиқомат қилувчи якка тадбиркор Шукур Розиқов. – У белгиланган тартибда қабул қилиниб, расмийлаштирилди ва тегишли давлат хизмати кўрсатувчи идорага юборилди. Натижаси бўйича, албатта, ўз вақтида маълумот тақдим этилиши билдирилди. Бу мамлакатимизда ишбилармонлик муҳитини янада яхшилаш борасида олиб борилаётган кенг кўламли ислоҳотларнинг амалий тасдиғидир.\nДавлат хизматлари кўрсатиш «Ягона дарча» марказларини ташкил этишдан асосий мақсад тадбиркорларнинг иш бошлашидан тортиб фаолияти давомида зарур бўладиган хизматларни уларга бир жойда кўрсатиш, янада қулайлик яратишдан иборатдир. Амалга оширилаётган кенг қамровли чора-тадбирлар тадбиркорлик субъектларига давлат хизмати кўрсатиш сифатини янги босқичга кўтариб, иқтисодиётимизни юксалтиришда муҳим аҳамият касб этмоқда.


Тоҳир ас-Суфий ал-Бухорий ал-Воиз\nТоҳир ас-Суфий ал-Бухорий ал-Воиз -\nАбу Абдуллоҳ Тоҳир ибн Муҳаммад ас-Суфий ал-Бухорий ал-Воиз Бухоро аҳлидан бўлиб, ал-Ҳаддодий номи билан танилган эдилар. Нахшабнинг Базда қишлоғида яшаганлар. Ота-боболари темирчилик билан шуғулланганликлари сабабли «ал-Ҳаддодий» тахаллусини олганлар. Бу киши «аз-Зуҳд ват-тазкир» («Парҳезкорлик ва зикр») ва «Уюн ал-мажолис ва сурур ад-дорис» («Мажлислар кўзи ва мударрис шодлиги») китобларининг муаллифидирлар. Абу Солиҳ Халаф ибн Муҳаммад ал-Хайём, Абу Бакр Аҳмад ибн Саъд аз-Зоҳид ва бошқа муҳаддислардан ҳадис илмидан таълим олганлар. Ўзларидан эса Абул Аббос ал-Мустағфирий ҳадис ривоят қилганлар. Ҳижрий 406 (милодий 1016) йилда зулқаъда ойига 17 кун қолганда, шанба куни Нахшабнинг Базда қишлоғида вафот этганлар.